‘Omar & Hana: On Duty’ Sedia Bantu Kanak-Kanak Belajar Dengan Cara Interaktif

Sebut mengenai Omar & Hana, kami yakin anak-anak anda atau mungkin anda sendiri yang bergelar ibu bapa cukup tahu dengan lagu animasi kanak-kanak yang sangat cool dan catchy ini. Berjaya mengumpul hampir 1.9 juta pengikut di YouTube sekaligus menunjukkan betapa popularnya siri lagu kanak-kanak ini.

Terbaru, menerusi kerjasama bersama Digital Durian dan Astro, Cool Code tampil dengan sebuah aplikasi gaya pembelajaran interaktif dalam menampilkan aplikasi khas buat kanak-kanak berhibur sambil belajar berdasarkan lagu-lagu popular Omar & Hana.

Melalui permainan atau game ini, Omar & Hana: On Duty bakal menawarkan tujuh permainan mini bertemakan lagu Islamik melalui rutin harian Omar & Hana. Setiap permainan menawarkan konsep pembelajaran dan permainan yang berbeza dan interaktif. Berikut merupakan tujuh permainan yang tersedia di dalam aplikasi Omar & Hana: On Duty

Melalui permainan ini, para pemain atau kanak-kanak bakal membantu Omar menyusun makanan dan minuman mengikut kategori di dalam peti sejuk. Para pemain harus mengenal pasti kategori bagi setiap makanan dan minuman tersebut di dalam peti sejuk.

Huruf Hijaiyah merupakan permainan dimana kanak-kanak diajar menulis huruf Hijaiyah dengan mengikut corak huruf Hijaiyah dan mendengar cara sebutan.

Tidak hanya berhibur semata-mata, anak-anak ini turut diuji dengan daya kreativiti dimana mereka berpeluang menghasilkan kek cawan berdasarkan bahan yang dipilih.

Dalam usia kanak-kanak semakin meningkat naik, pastinya disiplin antara yang harus diterapkan. Melalui permainan kemas bilik, para pemain dilatih untuk mengemas bilik mereka dengan cara mengutip objek yang bertaburan dan kembalikannya ke tempat asal.

Sekiranya anak-anak anda kerap mendengar lagu interaktif Omar&Hana, kami yakin permainan ini merupakan permainan yang mudah buat mereka. Permainan ini bakal meningkatkan daya ingatan anak-anak dalam mengambil wudhu dengan langkah yang betul.

Permainan tanam pokok bakal melatih anak-anak anda untuk berbakti kepada tanah dimana para pemain harus menanam buah-buahan dan sayuran pilihan mereka. Permainan ini bakal menunjukkan bagaimana cara menanam pokok bermula daripada menanam biji benih, membaja, menyiram pokok dan tunggu sehingga pokok tumbuh dan berbuah.

Permainan ini memerlukan ketangkasan anak-anak dalam menangkap buah-buahan sebelum jatuh ke tanah. Kutipan buah tertinggi bakal turut dikurniakan masa tambahan sekaligus meningkatkan markah para pemain.

Menerusi permaian Omar & Hana: On Duty, kanak-kanak secara tidak langsung dilatih dan diajar untuk memahami dan mengingati setiap pembelajaran yang dipelajari dengan adanya gambar dan lagu yang menarik. Kanak-kanak bakal turut terhibur sambil mempelajari nilai-nilai dan adab-adab Islam yang dapat diterapkan dalam diri mereka. Menarik bukan?

Buat anda yang berminat untuk memuat turun Omar & Hana: On Duty secara percuma. Aplikasi ini tersedia di Google Play Store dan Apple App Store dimana versi penuh ditawarkan pada harga RM7.90. Anda boleh klik disini untuk memuat turun di Android dan disini untuk iOS.


OMEGA Raikan James Bond ‘No Time To Die’ Dengan Jam Seamaster Diver 300M 007 Edisi Khas

Untuk meraikan filem James Bond ke-25, No Time To Die, OMEGA telah mencipta Seamaster Diver 300M 007 Edisi baru.

Selain dibuat khas untuk keperluan seorang tentera, jam tangan baru ini juga direka bentuk dengan beberapa klasifikasi dari pelakon James Bond, Daniel Craig.

Ia boleh didapati sama ada dengan material tali titanium Milanese atau tali NATO berwarna coklat, kelabu dan kuning gelap dengan gelang 007 terukir pada gelung jam tersebut.

Jam 42mm dibina dari Gred 2 Titanium dan mempunyai kaca khas kristal nilam. OMEGA juga telah menggunakan cawan aluminium yang diwarnakan dengan coklat “tropika” yang sepadan dengan gelang bezel yang terdapat pada jam tangan.

Jam tangan ini dikuasakan oleh OMEGA Co-Axial Master Chronometer Caliber 8806 dan dilindungi oleh NAIAD LOCK yang ditandakan dengan satu siri nombor 007.

Jam tangan tahan air ini mampu untuk turun sehingga 30 bar (300 meter / 1000 kaki), menonton datang dalam kantung kain adat dan waranti OMEGA penuh 5 tahun.

Harga untuk jam tangan ini adalah RM33,740.00 dan akan mula dijual di laman sesawang omegawatches.com pada Februari ini.

Sebelum ini G-Shock pernah keluarkan jam edisi khas dengan kerjasama bersama jenama sukan EVERLAST. Klik pautan di bawah untuk membaca.

G-Shock Dan Everlast Berkolaborasi Hasilkan Jam Tangan Edisi Khas

Jam Tangan TAG Heuer Edisi Khas Buat Peminat Setia ‘Kingsman’

Sanggupkah Anda Membayar RM83,000 Untuk Jam Tangan Pikachu Edisi Khas Ini?


Omicron Bukan Petanda Pandemik Akan Berakhir, Manusia Perlu Bersedia Hadapi Situasi Terburuk

Ketua Penasihat Perubatan Rumah Putih Dr. Anthony Fauci berkata masih terlalu awal untuk meramalkan sama ada varian omicron COVID-19 akan menjadi gelombang terakhir pandemik koronavirus. “Ini adalah persoalan terbuka sama ada ia akan menjadi vaksinasi virus secara langsung yang semua orang harapkan,” kata Fauci melalui persidangan video di acara maya The Davos Agenda.

Varian omicron, walaupun sangat mudah ditularkan, namun mempunyai kesan yang kurang teruk berbanding varian sebelumnya. Disebabkan itu, ia telah mencetuskan harapan dari kumpulan pakar bahawa omicron membawa tanda-tanda wabak COVID-19 akan menemukan titik akhir. Namun, Fauci berkata masih tiada jaminan. “Saya harap perkara itu berlaku. Tetapi itu hanya akan berlaku jika kita tidak mendapat varian lain yang mengelak tindak balas imun daripada varian terdahulu,” katanya seperti yang dilaporkan oleh CNBC.

Tambah beliau lagi, jika omicron muncul sebagai varian terakhir COVID-19, ia tak bermakna musim wabak akan berakhir sepenuhnya, kata Fauci. Sebaliknya, ia akan kekal wujud dalam masyarakat pada tahap endemik. “Kawalan bermakna anda mempunyainya tetapi ia hadir pada tahap yang tidak mengganggu masyarakat,” kata Fauci. “Itu takrifan saya tentang maksud endemisitas.”

Pada peringkat itu, langkah kesihatan awam seperti memakai topeng tidak lagi diperlukan, dan masyarakat boleh kembali ke tahap normal sebelum Covid, katanya. “Ia tidak bermakna anda akan menghapuskan penyakit ini sepenuhnya. Tetapi mudah-mudahan, ia akan berada pada tahap yang rendah sehingga ia tidak mengganggu interaksi sosial, ekonomi dan lain-lain biasa kita antara satu sama lain. Bagi saya, itulah kebiasaan baharu.”

Selain itu, Fauci yang bercakap bersama panel pakar kesihatan awam yang lain turut bersetuju bahawa omicron berkemungkinan akan menjadi strain dominan COVID-19 di seluruh dunia pada tahun ini. Bagaimanapun, mereka berbelah bahagi sama ada ia akan menjadi strain terakhir.

Bagi Profesor Annelies Wilder-Smith, kemungkinan untuk mempunyai varian baharu juga tinggi. “Memang terlalu awal untuk memanggilnya endemik. Terdapat kebarangkalian tinggi bahawa kami akan mempunyai varian baharu,” katanya yang bertugas sebagai profesor penyakit berjangkit di London School of Hygiene and Tropical Medicine.

Tambah Annelis lagi, varian baharu berkemungkinan akan memberi kesan yang kurang teruk, melihat versi sebelumnya, tetapi penting untuk dunia berada dalam keadaan bersedia menghadapi situasi yang terburuk, katanya.

Richard Hatchett, ketua pegawai eksekutif Gabungan untuk Kesediaan dan Inovasi Epidemik, bagaimanapun, lebih optimistik. “Omicron akan menyapu dunia. Mudah-mudahan ia akan menghapuskan varian lain,” katanya, sambil menambah bahawa virus itu berkemungkinan mencapai titik keseimbangan, di mana ia menjadi wabak tahunan, sama seperti selesema bermusim.

Pakar ramal varian Omicron bakal jadi petanda pandemik COVID-19 akan berakhir. Untuk bacaan lanjut, klik pautan di bawah.

Pakar Ramal Varian Omicron Bakal Jadi Petanda Pandemik COVID-19 Akan Berakhir

‘Kemungkinan Besar Gelombang Omicron Akan Mula Di Malaysia’ – Khairy Jamaluddin

‘Mereka Dah Lama Rancang’ – Netizen Kaitkan Varian Omicron Dengan Filem Tahun 1963


Omicron Mengganas, Amerika Syarikat Catat Angka COVID-19 Tertinggi Harian Dengan 525,763 Kes

Sejak akhir 2019, dunia telah dikejutkan dengan pandemik COVID-19 yang telah meragut ramai nyawa serta memberi kesan besar kepada para pesakit. Wabak ini dilaporkan telah bermutasi sehingga kini di mana varian Omicron antara yang sedang aktif merebak hampir seluruh dunia.

Terbaharu, varian ini nyata menunjukkan peningkatan kes yang sangat mendadak berbanding varian-varian sebelum ini di mana Amerika Syarikat dilaporkan mengalami peningkatan COVID-19 kes harian tertinggi sepanjang sejarah dengan 525,763 kes.

Sebagai rekod, Amerika Syarikat pada bulan November mempunyai purata kes COVID-19 harian sekitar di bawah 100,000 kes. Lonjakan kes yang berlaku nyata membuatkan orang ramai risau wabak ini mampu merebak lebih pantas daripada yang di sangka.

Pihak CNN turut melaporkan pada 27 Disember lalu lebih 700 penerbangan telah dibatalkan impak daripada kes COVID-19 yang semakin meningkat naik di negara berkenaan.

US airlines canceled more than 700 flights Sunday, the third straight day of mass cancellations and delays as Covid cases hit airline crews and staffhttps://t.co/FuOBNAtS26 pic.twitter.com/X2zsnbisvJ

— CNN Breaking News (@cnnbrk) December 26, 2021

Untuk pengetahuan, Britain dan Australia juga antara yang turut merekodkan kes COVID-19 harian tertinggi sepanjang sejarah pada minggu ini berikutan penyebaran varian yang sama.

Orang ramai diminta untuk mengikut SOP yang ditetapkan serta mengambil langkah penjagaan bagi mengurangkan risiko dijangkiti wabak yang mudah merebak ini.

Sebelum ini, CEO Pfizer memberi bayangan orang ramai mungkin perlu mendapatkan dos keempat vaksin COVID-19.

Kita Mungkin Perlu Ambil Dos Keempat Vaksin COVID-19, Kata CEO Pfizer

Curi Publisiti Dan Ambil Barangan Mangsa Banjir, Nabila Huda Berang Dengan Perangai Wanita Ini

Bermula Sebagai Hobi, Wanita Ini Tidak Sangka Minatnya Mampu Jana Enam Angka Menerusi Shopee


Aman Shah Jawab Dakwaan Filem One Cent Thief Adalah Kisah Tentang Dia

Filem terbaharu keluaran Astro Shaw, One Cent Thief bakal menemui peminat tidak lagi. Difahamkan bahawa cerita ini dikatakan berdasarkan kisah benar yang pernah terjadi di Malaysia mengenai kisah pencurian 1 sen.

Bagaimanapun, Aman Shah, salah seorang individu yang pernah menghangatkan negara pada masa lalu dengan kisah 1 sen ini tampil menjawab persoalan netizen, adakah kisah ini berkisarkan tentang beliau.

Dalam satu hantaran di laman Facebook, Aman mengeluarkan satu kenyataan yang menafikan dakwaan tersebut, namun beliau tidak secara langsung menyatakan mengenai filem  One Cent Thief lakonan Syafiq Kyle.

Apa yang disebut oleh Aman adalah. “Cerita-cerita 1 sen kat luar tu adalah fiksyen, takde kena mengena dgn Abg yg masih hidup..dah namanya inspirasi kan,” katanya di dalam kenyataan yang dimuat naik di laman Facebook peribadi beliau.

Sejak dimuat naik, hantaran ini telah mendapat ratusan respon dari kumpulan pengguna maya dan mendapat banyak perkongsian.

Dalam salah satu komen, seorang netizen bertanya adakah Aman pernah memberi ‘green light’ atau kebenaran untuk pihak produksi membuat cerita ini, Aman hanya membalas pendek dengan simbol ‘X’, di mana bagi rakyat Malaysia, ia bermaksud ‘tidak’.

Walaupun Aman tidak pernah bercerita secara terperinci bagaimanakah kisah 1 sen ini terjadi, namun kisah beliau terlibat dengan jenayah pecah amanah pada sekitar tahun 1990-an dahulu boleh dikatakan menjadi antara salah satu topik bualan hangat, malah sehingga hari ini masih ada yang berbicara mengenainya.

Untuk rekod, Astro Shaw telah melancarkan trailer rasmi siri terbaru One Cent Thief. Ia mengisahkan tentang seorang pekerja bank menjadi jutawan segera selepas menggodam sistem komputer dengan mencuri 1 sen dari setiap akaun pelanggan bank.

Diarahkan oleh Ariff Zulkarnain dari lakon layar yang ditulis oleh Ariff Zulkarnain sendiri, One Cent Thief menceritakan tentang seorang jurubank bernama Iman Syah, lakonan Syafiq Kyle, yang telah menggemparkan negara pada 30 tahun yang lalu selepas terlibat dalam jenayah siber dengan menggodam sistem komputer bank dan mencuri wang pelanggan tanpa dapat dikesan.

Selain Syafiq Kyle, siri terbaru ini turut menampilkan barisan pelakon hebat seperti Azira Shafinaz, Faizal Hussein, Sofia Jane, Fabian Loo, Amerul Affendi, Sathis Vara, Amir Nafis, Carmen Soo, Fadhli Masoot, dan Rubini Sambanthan.


‘One Piece’ Baru 80 Peratus Siap Walaupun Sudah Hampir 20 Tahun

Manga paling dikenali di seluruh dunia, One Piece telah membuat debut pertamanya pada 1997 menerusi majalah Shonen Jump. Selepas 20 tahun akhirnya manga One Piece dikatakan hampir 80 peratus hampir siap.

Hal ini telah disahkan oleh pelukis manga ini iaitu Eiichiro Oda dalam satu temu bual. “Saya perlukan dua puluh tahun dan cerita itu telah tiba di 80 peratus. Setakat ini, ianya masih kekal sembilan ahli tetap dalam Thousand Sunny,”kata Oda.

Walaupun hampir nak tamat, beliau berkata lagi penamat jalan cerita ini masih belum diketahui lagi. Pada 2016 Oda juga telah memberitahu bahawa versi anime kegemaran ramai pula sudah hampir 65 peratus tamat.

Kami menjangkakan manga kegemaran ramai ini mungkin bakal tamat dalam tiga ke empat tahun lagi. Apa pun adakah anda sudah membaca isu terbaru manga One Piece?


‘One Piece’ Akan Diadaptasi Ke Siri TV Oleh Producer Prison Break

Ianya mungkin satu berita gembira buat peminat setia manga hebat One Piece. Produksi Hollywood kini semakin memberi tumpuan dengan karya-karya manga dari Jepun dan karya Eiichiro Oda ini kini dalam radar mereka.

Editor majalah Weekly Shonen Jump, Hiroyuki Nakano membuat pengumuman tentang berita ini ketika sambutan 20 tahun siri hebat One Piece ini. Tak sangka One Piece sudah berusia 20 tahun dan tiada tanda-tanda siri manga ini akan tamat dalam asa terdekat.

Lebih menarik adalah producer di sebalik siri terkenal Hollywood Prison Break, Marty Adelstein akan menemudi projekini. Eiichiro Oda juga akan bersama mengambil bahagian untuk siri adaptasi ini. Adelstein ketika ini sedang mengendalikan siri live-action manga Cowboy Bebop.

Menurut Adelstein, siri ini mungkin akan menjadi siri live action paling mahal yang akan dihasilkan dengan kemungkinan besar bajet adalah dalam skala USD6-10 juta untuk setiap episod.

Berkata kepada Japan Times, Eiichiro Oda mempunyai satu syarat untuk siri adaptasi ini iaitu siri ini tidak akan menghampakan peminat yang sudah menyokong One Piece selama 20 tahun. Tiada tarikh bila siri One Piece ini akan mula pengambaran. Dengan Oda turut terlibat, harap-harap adaptasi One Piece ini tidak mengecewakan.


One-Punch Man Bakal Kembali Dengan Musim Kedua Tahun Hadapan

Berjaya menjadi fenomena sejak mula diperkenalkan, siri One-Punch Man nampaknya bakal diteruskan melalui musim kedua. Menariknya, musim terbaru ini hadir lebih awal daripada apa yang diumumkan sebelum ini dimana tarikh terbaru penyiaran siri ini adalah pada April 2019. Meskipun masih lama untuk dinantikan, para peminat nampaknya sudah tidak sabar untuk menantikannya. Tonton trailer terbaru daripada One-Punch Man sempena musim terbaru ini.


OnePlus 11 5G Dilancarkan Secara Rasmi Di Malaysia Bermula Harga RM3,299

OnePlus pada hari ini melancarkan siri peranti flagship mereka yang dikenali sebagai OnePlus 11 5G. Seperti tradisi biasa, peranti ini dilengkapi dengan teknologi terkini dan paling utama sekali bahagian kameranya yang cukup mantap.

Peranti ini menfokuskan kepada prestasi terbaik secara keseluruhannya bagi keselesaan penggunaan seharian. Pasti ramai ingin mengetahui spesifikasi lengkapnya, boleh meneruskan bacaan artikel di bawah.

OnePlus 11 5G hadir dengan skrin 6.7-inci LTPO 3.0 Super Fluid AMOLED dengan resolusi QHD+ yang menyokong refresh rate 120Hz. Peranti ini dijana dengan cip pemprosan terkini iaitu Snapdragon Gen 2 bersama padanan memori sehingga 16GB RAM dengan teknologi AI untuk menguruskan memori dengan efisien dan juga storan dalam 256GB.

Peranti ini turut menyokong pengimbas cap jari bawah skrin yang pantas. Bateri berkapasiti 5,000mAh ini juga menyokong pengecasan pantas 100W. Terdapat ciri menarik lain seperti speaker Dolby Atmos Dual Reality, Bluetooth 5.3, 5G, NFC dan WiFi 7.

Bahagian kamera pula, OnePlus 11 menggunakan konfigurasi 50MP sudut lebar bersama OIS dan EIS kemudian diikuti 48MP sudut ultra-lebar dan 32MP telefoto potret berserta 2x zum optikal. Menariknya, OnePlus sekali lagi bekerjasama dengan Hasselblad untuk teknologi Hasselblad Camera for Mobile.

Rekaan yang dibawakan sangat premium termasuklah skrin melengkung dan juga modul kamera yang unik. Binaan peranti adalah gabungan logam dan kaca Gorilla Glass yang lebih tahan lasak dan kukuh. Terdapat dua pilihan warna yang menarik iaitu Titan Black dan Ethernal Green.

Untuk jualan di Malaysia, harga rasmi yang ditawarkan adalah sekitar RM3,299 dengan spesifikasi 8/256GB bersama pilihan warna hitam dan spesifikasi 16/256GB yang berharga RM3,599 dengan pilihan warna hijau. Buat anda yang membuat pra-tempahan pada 16 Februari hingga 24 Februari akan menerima OnePlus Bud Pro 2 secara percuma, waranti selama setahun dan lain-lain lagi.


OnePlus 3 Bakal Mula Dijual Secara Rasmi Pada Bulan Ogos Ini

Buat peminat Android, jenama Oneplus mungkin tidak asing lagi buat anda. Oneplus 3 yang diumumkan pada Jun yang lalu kini bakal dijual secara rasmi melalui Pihak Brighstar.

Jika anda seorang yang mahukan telefon pintar seakan-akan stock Android, performance yang hebat serta harga yang berpatutan, Oneplus 3 adalah jawapannya.

Dari segi spesifikasi tidak dinafikan Oneplus 3 hadir sebagai sebuah telefon pintar yang mempunyai spec yang terbaru. Menggunakan cip pemprosesan 820 dan RAM 6 GB bakal memberikan pengguna respon yang pantas ketika multitasking. Satu lagi fungsi menarik yang ada pada Oneplus 3 adalah fungsi Dash Charge yang membolehkan OnePlus 3 dicas 0-60% dalam masa 30 minit sahaja.

Jika sebelum ini Oneplus menggunakan invite system dimana pengguna perlu pengesahan daripada pihak OnePlus kini tidak lagi dan secara rasminya bakal dijual melalui Pihak Brightstar.

@adriantai Hey! Keep an eye on @OnePlus_MY, we're working hard to bring it to Malaysia in August @MyBrightstar

Buat anda yang tidak sabar untuk mendapatkan Oneplus 3, mungkin anda boleh dapatkan daripada beberapa pengedar yang sudah mula menjual set international Oneplus 3 dengan harga RM1899. Harga yang diumumkan Brightsar masih belum diketahui dan diumumkan kelak.


10 Tanda Anak Anda Mangsa Buli Dan Apa Tindakan Yang Perlu Diambil

Baru tadi saya menerima berita bahawa saudara T. Nhaveen (mangsa buli) telah meninggal dunia di Hospital Pinang selepas mengalami kematian otak beberapa hari yang lepas. Saudara T.Nhaveen merupakan seorang remaja yang berumur 18 tahun dan telah dibuli dan dicedarakan oleh sekumpulan remaja.

Pada 22 Mei 2017 pula, seorang pelajar yang bernama Zulfarhan Osman Zulkarnain (arwah) dari UPNM juga telah dibuli dan dicedarakan teruk oleh sekumpulan pelajar UPNM. Kedua-dua insiden ini memperihalkan betapa teruknya insiden kes buli sedang berlaku di negara kita. Di sini, saya ingin membuat satu artikel ringkas tentang buli untuk pemahaman orang ramai.

Buli adalah satu tingkah laku agresif yang dilakukan oleh seorang atau sekumpulan individu ke atas seorang atau sekumpulan individu (mangsa) dengan tujuan untuk mencedarakan mangsa itu sama ada fizikal atau emosi. Lazimnya, buli adalah satu tingkah laku yang dilakukan secara berulang (repetitive) untuk tempoh yang tertentu.

Ramai yang menganggap buli adalah berbentuk fizikal sahaja seperti memukul, menendang, menampar dsb. Sebenarya buli boleh dikategorikan kepada beberapa jenis iaitu:

i. Buli secara fizikal (Physical bullying)
ii. Buli secara verbal (Verbal bullying)
iii. Buli secara social (Social bullying)
iv. Buli siber (Cyberbullying)

Secara ringkasnya, contoh tingkah laku untuk setiap buli adalah seperti berikut:

Buli fizikal – memukul, menendang, menampar, mencubit atau mana-mana perbuatan yang boleh membawa kepada kecederaan fizikal

Buli verbal – panggilan nama (name calling), komen-komen yang boleh menyakitkan mangsa, mengusik, mengeluarkan kata-kata lucah terhadap mangsa, memalukan mangsa secara lisan

Buli sosial – selalunya dilakukan di belakang mangsa (covert behaviour) seperti menyebarkan berita yang tidak betul tentang mangsa demi memalukan mangsa, mendiskriminasikan mangsa (tidak membenarkan untuk menyertai dalam permainan dsb)

Cyberbully – membuli seseorang individu atas talian seperti media sosial dan sebagainya.

Satu lagi bentuk buli adalah secara seksual. Ia berkait rapat dengan gangguan seksual di mana pembuli membuli mangsa secara seksual seperti memegang alat sulit mangsa, meminta mangsa untuk menanggalkan pakaian di hadapan orang lain, melakukan aksi lucah di hadapan mangsa dsb.

Individu yang suka membuli adalah individu yang kurang keyakinan diri dan juga penghargaan kendiri.

Sebenarnya mereka adalah individu yang lemah dan untuk mengatasi perasaan dirinya adalah seorang lemah, mereka akan mencari jalan alternatif untuk nampak lebih yakin dan buli adalah satu cara yang membuatkan mereka adalah individu yang kuat. Ini adalah penghargaan kendiri yang palsu.

Individu ini sering dikaitkan dengan masalah pengherotan kognitif iaitu pemikiran yang bias.

Mereka sering beranggapan bahawa mereka perlu mengkasari orang lain dan sekiranya mereka berbuat demikian, mereka menganggap mereka adalah kuat dan orang lain tidak akan membuli mereka.

Mereka sentiasa beranggapan bahawa ‘kalau saya tidak membuli orang lain, orang lain akan membuli saya.

Individu-individu ini adalah mereka yang mempunyai sikap empati dan simpati yang rendah. Dalam erti kata lain, mereka tidak mempunyai belas kasihan terhadap mangsa.

Mungkin cara mereka dibesarkan menjadi salah satu faktor mengapa mereka mempunyai tahap simpati dan empati yang rendah

Mereka mempunyai tingkah laku anti-sosial. Anti sosial adalah satu tingkah laku di mana mereka suka membuat atau menunjukkan tingkah laku yang bertentangan dengan norma termasuklah melanggar undang-undang.

Individu yang beringkah laku anti-sosial mempunyai potensi yang tinggi untuk melakukan jenayah-jenayah ekstrim termasuk pembunuhan.

Pembuli juga mungkin adalah mangsa penderaan atau buli sebelum ini. Mereka adalah individu yang pernah dibuli atau didera dan mereka menganggap kini tibalah giliran mereka untuk membuli yang lain (the cycle of bully).

Faktor kekeluargaan – lazimnya, individu seperti ini adalah daripada keluarga yang mempunyai kurang hubungan kekeluargaan. Mereka adalah individu yang dibesarkan oleh ibubapa yang terlalu tegas / terlalu memberi kebebasan atau keluarga yang tidak mengendahkan tentang individu ini.

Sebagai contohnya, sekiranya seorang kanak-kanak dibesarkan dengan cara yang sangat tegas termasuklah memberi hukuman untuk segala tingkah laku, kanak-kanak ini akan memindahkan konsep ini apabila berada di luar rumah.

Mereka akan ‘membalas dendam’ dan menganggap itu adalah satu norma untuk menghukum orang lain (mangsa).

Buli bermula daripada perkara yang kecil seperti memanggil nama atau mengejek nama mangsa. Itu adalah petanda awal bahawa seorang kanak-kanak itu mula menunjukkan tingkah laku membuli.

TOLONG JANGAN PANDANG REMEH SEKIRANYA ANAK ANDA SUKA MENGEJEK NAMA KAWANNNYA!

Mungkin ada di antara kita (ibubapa, guru dan rakan-rakan) menganggap itu adalah perkara biasa tetapi di situlah tingkah laku membuli bermula dan akan ke tahap yang lebih teruk termasuk buli fizikal sekiranya pembuli itu mempunyai tret-tret yang diutarakan tadi.

Kadangkala, tingkah laku buli ini juga bermula dari rumah. Kita sebagai orang dewasa sering melabel seseorang dengan kata-kata yang tidak betul.

Sebagai contohnya, seorang ibu atau ayah boleh melabelkan kawannya sebagai gajah sekiranya mangsa itu bersaiz besar. Apabila seorang ayah menggunapakai label gajah di hadapan anaknya, secara tidak langsung ayah itu telah mengajar anaknya untuk menunjukkan tingkah laku membuli dan anak boleh menggunakan pendekatan yang sama di luar rumah.

Simptom-simptom anak kita jadi mangsa buli di sekolah

1. Perubahan emosi yang ketara (sedih, murung, dan kadangkala gembira).

2. Tidak menunjukkan minat untuk ke sekolah. Sekiranya anak anda tak nak pergi sekolah walaupun sihat, jangan paksa anak anda pergi ke sekolah. Sebaliknya bawa anak anda dan berjumpa dengan pihak sekolah. Mungkin anak anda tak nak pergi sekolah kerana beliau sering dibuli.

3. Pergi awal dan balik lewat dari sekolah (ada mangsa diugut untuk datang awal ke sekolah untuk dibuli).

4. Mengadu sakit perut (mungkin duit belanja anak anda dirampas oleh pembuli dan tidak dapat makan sewaktu rehat).

5. Ada kesan luka pada tubuh badan dan pakaian tidak kemas dan kotor/koyak (mungkin dipukul).

6. Sentiasa berasa rendah diri dan mempunyai tahap penghargaan kendiri yang sangat rendah.

8. Tidak membuat kerja sekolah (terpaksa membuat kerja sekolah kawannya).

9. Cara berjalan yang tidak betul (mungkin kena dibuli secara seksual)

Apa yang kita perlu buat untuk menangani isu buli?

Pergi melawat anak anda di sekolah dan berjumpa dengan guru kelas secara berkala walaupun anak anda sedang belajar di Tingkatan 5.

Sekiranya anda meluangkan masa untuk melawat, anak anda akan berasa lebih yakin dan pembuli akan teragak-agak untuk membuli anak anda.

Seterusnya, sila luangkan masa selama 5 hingga 10 minit setiap hari untuk tanya apa yang telah berlaku di sekolah sebaik sahaja anak balik dari rumah. Sekiranya anak anda teragak-agak, sila bawa anak anda ke luar dan bincang hati ke hati.

Sila yakinkan anak bahawa anda mampu membantu mereka dan jangan sesekali marah, menuduh atau menyalahkan anak anda sekiranya mereka dibuli. Sekiranya anda marah, mereka tidak akan memberitahu apa-apa yang berlaku pada mereka dengan anda

Guru perlu memainkan peranan penting. Saya tahu ada guru yang ‘compromise’ dengan isu buli ini. Ada juga yang terikut-ikut dengan tingkah laku membuli kononnya dapat menjadikan individu itu lebih berani dan lebih maskulin.

Jangan menganggap apabila seseorang atau sekumpulan individu membuli seorang pelajar yang bersifat lembut, ia adalah untuk menjadikan lelaki itu lebih berani dan sebagainya. Anda sebenarnya bersubahat!

Satu lagi, sekiranya anda mendapat tahu ada pelajar membuli walaupun ‘name calling’, tolong ambil tindakan pantas. Sama juga sekiranya ada mangsa membuat laporan kepada anda, tolong ambil tindakan. Jangan anggap itu adalah perkara biasa di sekolah lelaki dan sebagainya.

Kepada pelajar-pelajar di luar sana, anda adalah ‘support team’ yang boleh membanteras isu buli ini. Sekiranya anda nampak kawan atau pelajar sekolah anda dibuli oleh sekumpulan pelajar, buat laporan.

Jangan berdiri di sekeliling dan menonton aksi buli tersebut. Adakah anda akan terus senyap sekiranya adik anda menjadi mangsa buli? Tolong ambil tindakan. Kalau anda semua bersatu, kita boleh melahirkan sekolah yang ‘ZERO BULLY’.

Salah satu langkah yang boleh diambil oleh pihak sekolah adalah mengadakan kempen ‘ZERO BULLY’ di sekolah anda. Anda boleh menjemput pegawai perhubungan sekolah yang terdiri daripada pihak polis untuk memberikan ceramah secara berkala.

Pastikan ceramah yang diberikan adalah efisien dan sampai kepada pelajar sekolah. Jangan buat ceramah setakat nak capai KPI tapi keberkesananya adalah ZERO.

Kepada semua yang sedang membaca artikel ini, marilah kita berganding bahu untuk membanteras isu buli ini. Buli ini boleh berlaku di mana-mana sahaja – sekolah, universiti, tempat kerja, rumah dan sebagainya.

Sebagai masyarakat yang prihatin, kita perlu bertindak segera. Marilah kita sama-sama doakan untuk kedua-dua permata Mendiang T. Nhaveen dan Arwah Zulfarhan Osman Zulkarnain. Artikel ini khas buat kedua-dua permata.

Al fatihah buat Zulfarhan Osman Zulkarnain
Rest in peace my dear brother T.Nhaveen

Dr. Mohammad Rahim Kamaluddin
Pakar Kriminologi, UKM


’99 Wonderland Park’ Taman Rekreasi Menarik Di Selayang

Buat anda yang sedang mencari tempat rekreasi untuk meluangkan masa bersama keluarga serta yang tersayang namun masih tercari-cari tempat yang menarik anda bolehlah ke Taman Rekreasi 99 Wonderland Park yang terletak di Taman Sri Murni, Selayang.

Menariknya taman rekreasi 99 Wonderland Park ini tampil dengan tarikan yang unik dimana boleh dikatakan sangat bertepatan dengan namanya. Antara tarikan taman rekreasi ini adalah taman burung kasawari dan rusa, rumah arnab, Sky Fountain, Magical Bridge, T-Rex Ring dan banyak lagi.

Lebih menarik, pada waktu malam taman rekreasi ini akan kelihatan sangat cantik berikutan cahaya LED yang menyinari taman tersebut. Malah, anda akan dapat melihat keindahan water fountains apabila lampu dinyalakan. Pastinya kaki instagram akan menyukai tempat ini.

Selain itu, kini anda tidak perlu ke Korea atau negara luar untuk mengabadikan cinta anda kerana anda boleh membeli mangga berbentuk hati dan kuncikan di pagar-pagar sepanjang Magical Bridge sebagai simbolik percintaan anda.

Bagi anda yang ingin berkunjung ke taman rekreasi 99 Wonderland Park ini, ia dibuka pada hari Rabu hingga Ahad, bermula pada jam 9 pagi hingga 11 malam. Harga tiket yang ditawarkan juga tidaklah mahal dimana hanya RM10 untuk dewasa dan RM5 untuk kanak-kanak. Jika anda ingin menaiki cruise, anda hanya perlu menambah RM25 sahaja.

Kini anda tidak perlu pergi jauh untuk menikmati hari minggu anda. Anda dapat meluangkan masa bersama keluarga tanpa perlu berbelanja lebih dan pastinya berbaloi untuk menikmati pengalaman yang berbeza.


OnePlus 45W Liquid Cooler Diperlihatkan Dengan Kemampuan Menyejukkan Peranti Sehingga 20°C

Pada ketika ini berlangsungnya acara teknologi terkini yang dinamakan Mobile World Congress 2023 di Fira de Barcelona. Menerusi acara MWC 2023, OnePlus telah membawakan kejutan dengan pengenalan konsep OnePlus 11 Concept buat tatapan umum.

Kini OnePlus nampaknya turut memperlihatkan sebuah lagi aksesori yang cukup menarik yang dinamakan OnePlus 45W Liquid Cooler. Aksesori ini dikatakan mampu menyejukkan sebuah peranti dengan agresif sekali seperti mana sistem penyejuk yang ada di komputer.

OnePlus 45W Liquid Cooler ini terdiri daripada dua bahagian iaitu bahagian penyejuk yang mempunyai plat penyejuk yang akan disambungkan kepada bahagian peranti dan satu lagi bahagian yang berbentuk bongkah berfungsi membekalkan kuasa kepada bahagian penyejuk tersebut.

Seperti yang tertera pada namanya, penyejuk cecair buatan OnePlus ini boleh mengalirkan sebanyak 45W kuasa yang membenarkan peranti untuk disejukkan sehingga 20°C walaupun apabila menggerakkan permainan mudah alih bergrafik tinggi yang memakan sumber pemprosesan yang banyak.

Menurut OnePlus, suhu yang lebih rendah ini bakal menjanjikan peranti lebih mudah dipegang dan boleh memastikan ia beroperasi pada tahap yang optimum setiap masa.  Berdasarkan konsep awal, penyejuk ini juga dikatakan boleh digunakan untuk sebarang sejenis peranti dan akan menyejukkan peranti secara automatik apabila dipasang.

Sama seperti peranti OnePlus 11 Concept, masih tidak diketahui lagi sekiranya OnePlus akan mula menjual sistem penyejukan ini secara meluas atau pun tidak. Bagaimanapun, pasti ramai yang berminat untuk mendapatkan sistem penyejukkan ini memandangkan sangat berguna untuk menjalankan tugasan atau games yang intensif.


OnePlus 6 Bakal Mula Dilancarkan Pada Pertengahan Tahun 2018

Sekiranya anda seorang peminat smartphone Android, kami yakin jenama OnePlus bukanlah jenama yang asing buat anda. Penawaran smartphone flagship dengan harga berpatutan antara yang menjadi keistimewaan OnePlus berbanding jenama-jenama yang lain.

Menyoal mengenai spesifikasi OnePlus 6 dikatakan bakal hadir dengan penggunaan processor Snapdragon 845 dan RAM 8 GB. CEO OnePlus, Pete Lau turut menjanjikan pengalaman yang pantas dan lancar untuk pengguna sempena model terbaru mereka.

Setakat ini masih belum terdapat sebarang rekaan yang tertiris bagi OnePlus 6. Teknologi pengimbas cap jari diatas skrin seperti smartphone terbaru Vivo antara yang dijangkakan.

Sama sama kita nantikan apakah perubahan yang bakal dibawakan pada OnePlus 6. Dikhabarkan pelancaran yang dibuat pertengahan tahun ini dibuat bagi memberi peluang jenama-jenama lain melancarkan smartphone terlebih dahulu bagi mengelakkan daripada isu persaingan.

Kami harap model terbaru OnePlus masih lagi dikekalkan seperti model-model sebelum ini disebalik penggunaan beberapat teknologi dan cip terbaru.


OnePlus 6 Versi ‘Marvel Avengers Edition’ Dilancarkan

Bersempena dengan pelancaran model flagship terbaru daripada OnePlus iaitu OnePlus 6, jenama ini turut bekerjasama bersama filem yang sedang trending seluruh dunia iaitu Avengers: Infinity War.

Dari segi spesifikasi, OnePlus 6 hadir dengan saiz skrin 6.28-inci beserta notch. Processor terbaru daripada Snapdragon iaitu Snapdragon 845 antara yang disertakan bersama RAM 8 GB. Pengguna pastinya puas dengan penawaran storan sehingga 256 GB.

Menariknya, OnePlus masih lagi mengekalkan 3.5mm headphone jack berdasarkan permintaan pengguna meskipun sudah banyak smartphone lain yang tidak lagi menggunakannya.

OnePlus 6 turut hadir dengan dwi-kamera yang menyertakan lensa 20-megapixel dan 16-megapixel. Pengguna turut berpeluang merakam video 4k 60fps melalui model flagship terbaru ini.

Setakat ini, masih belum terdapat tarikh dan harga penjualan rasmi di Malaysia bagi OnePlus 6 versi asal serta versi Avengers: Infinity War. Walaubagaimanapun, berdasarkan spesifikasi yang ditawarkan jelas OnePlus berjaya menawarkan sepenuhnya apa yang dimahukan pengguna Android.


OnePlus 6T Dilancarkan Dengan Harga Permulaan RM2,588

OnePlus kembali lagi dengan model telefon pintar flagship mereka. Pada kali ini model telefon pintar mereka tampak lebih bersedia untuk bersaing dengan beberapa jenama lain melalui beberapa penawaran spesifikasi terbaru. Model ini juga ditawarkan dengan harga boleh dikatakan mampu milik berdasarkan teknologi yang dibawakan. Berikut merupakan apa yang menarik mengenai OnePlus 6T.

Dari segi rekaan, dapat dilihat rekabentuk OnePlus 6T masih lagi sama seperti OnePlus 6 dengan pengekalan gaya model telefon pintar yang slim dan penawaran skrin yang memenuhi ruang hadapan.

Pada kali ini, paparan notch bagi OnePlus 6T telahpun diubah kepada bentuk seakan titisan air yang diletakkan pada bahagian tengah sekaligus mengecilkan saiz notch. Bahagian skrin OnePlus 6T juga jauh lebih besar berbanding model sebelum ini dengan penyertaan skrin 6.4-inci.

Dari segi spesfikasi, OnePlus 6T disertakan dengan processor Snapdragon 845. Terdapat tiga variasi berbeza yang ditawarkan buat model ini mengikut saiz storan dan RAM dimana versi tertinggi menyertakan ruang storan 256GB dan RAM 8 GB.

Sesuatu yang baru daripada OnePlus pada kali ini adalah penyertaan pengimbas cap jari atas skrin yang sangat responsif dan pantas. Selain itu, beberapa cara nyahkunci telefon pintar lain seperti pengimbas muka turut tersedia.

Pada kali ini buat pertama kalinya OnePlus tidak menyertakan headphone jack pada telefon pintar mereka. Difahamkan alasan pembuangan headphone jack ini dibuat untuk memberi lebih ruang buat bateri yang lebih besar serta cip pengimbas cap jari. Bateri yang disertakan boleh dikatakan agak besar iaitu 3,700mAh.

Pada model kali ini, OnePlus ternyata memberi fokus yang serius pada kualiti kamera. Gambar yang diambil pada waktu malam dilihat sangat baik serta OnePlus 6T berjaya mengurangkan noise pada gambar dengan baik.

Pada bahagian belakang, OnePlus 6T disertakan dengan kamera 16-Megapixel dan 20-Megapixel manakala bahagian hadapan pula disertakan dengan kamera 16-Megapixel. Berikut merupakan antara sampel gambar yang diambil menggunakan OnePlus 6T.

Menariknya pada kali ini, model terbaru OnePlus bakal hadir lebih awal daripada yang dijangkakan di Malaysia. Hal ini berikutan kini OnePlus sudahpun mempunyai pengedar rasmi di Malaysia. Berikut merupakan senarai harga OnePlus 6T mengikut variasi model.

1. OnePlus 6T 128GB dan RAM 6 GB  – RM2588
2. OnePlus 6T 128GB dan RAM 8 GB – RM2888
3. OnePlus 6T 256GB dan RAM 8 GB – RM3188

Terdapat dua pilihan warna setakat ini yang ditawarkan buat para pengguna iaitu Midnight Black serta Mirror Black. Tempahan bagi OnePlus 6T telahpun dibuka bermula hari ini sehingga 7 November 2018.

Dijangkakan model flagship killer bakal mula dijual di Malaysia seawal 9 November ini. Adakah ini model berbaloi dan berspesifikasi tinggi yang dinanti-nantikan pengguna Android?


OnePlus 7 Dikhabarkan Bakal Hadir Dengan Kamera ‘Pop-Up’

Beberapa bulan lalu, muncul ura-ura dimana OnePlus akan hadir dengan ciri kamera pop-up seperti yang dijangkakan para pengguna. Terbaharu, melalui satu foto rekaan OnePlus 7 yang tertiris di laman web Pricebaba menguatkan lagi khabar tersebut.

Mengikut sumber tersebut, kamera hadapan dengan ciri pop-up akan berada di tengah selari dengan kamera belakang yang disusun 3 lensa dalam satu baris. Namun setakat ini belum ada informasi mengenai kualiti kamera hadapan dan belakang. OnePlus 7 juga dikhabarkan akan hadir tanpa notch yang menghasilkan skrin to body ratio 95%. Skrin 6.5 inci tersebut akan dilengkapi dengan resolusi full HD+.

Difahamkan OnePlus 7 akan menggunakan processor Snapdragon 855 dari Qualcomm, penawaran RAM bermula daripada 6GB dan disokong dengan perisian Android 9 Pie. Model ini dijangka akan menembusi pasaran pada bulan Mei hingga Jun ini.


OnePlus 7 Pro Bakal Dilancarkan 14 Mei Ini

Sebut mengenai OnePlus pasti ramai yang cukup kenal dengan jenama yang sinonim dengan tagline ‘Flagship Killer’. Terbaru, OnePlus dilaporkan bakal melancarkan model terbaru mereka iaitu OnePlus 7 pada 14 Mei ini. Menariknya, sebanyak tiga model bakal diperkenalkan pada kali ini menampilkan OnePlus 7, OnePlus 7 Pro dan OnePlus 7 5G.

Dari segi rekaan, dijangkakan OnePlus bakal menampilkan rekaan yang berbeza buat OnePlus 7 dan OnePlus 7 Pro dimana model Pro bakal dilengkapi dengan kamera yang boleh jenis pop-up. Lebih membuat para peminat teruja sudah pastinya penawaran skrin dengan refresh rate 90Hz.

Get ready for the OnePlus 7 Series.https://t.co/ViZaz53XXk pic.twitter.com/9oRGqVqLOH

Walaubagaimanapun, harga yang ditawarkan pada model kali ini didapati lebih premium berbanding model sebelum ini dimana OnePlus 7 Pro bakal ditawarkan pada harga €749 (~RM3,459.79) untuk model 8GB RAM dan 256GB ruang storan. Model dengan 12GB RAM dan 256GB ruang storan pula ditawarkan pada harga €819 (RM3,783.13). Sama-sama kita nantikan harga rasmi model terbaru OnePlus di Malaysia selepas pelancarannya pada 14 Mei ini.


OnePlus 8 Lite Dijangka Bakal Memperkenalkan Telefon Pintar Mampu Milik

Sebut mengenai jenama OnePlus pasti ramai yang mengingatinya daripada tagline ‘flagship killer’. Menawarkan seleksi model spesifikasi dengan harga berbaloi antara yang membuatkan orang ramai berminat dengan jenama ini.

Terbaharu, OnePlus nampaknya bakal memperkenalkan model terbaru yang dengan harga penjualan yang mampu milik buat orang ramai. Model yang bakal dilancarkan ini bakal dinamakan sebagai OnePlus 8 Lite.

Untuk pengetahuan, ini bukanlah pertama kali OnePlus melancarkan model mampu milik. Kali terakhir, jenama ini melancarkan model dengan harga yang sedikit rendah adalah pada 2015 melalui model OnePlus X.

Penawaran model OnePlus 8 Lite ini sekaligus mengesahkan jenama ini bakal memfokuskan kepada tiga model utama melalui OnePlus 8 iaitu model OnePlus 8 Lite, OnePlus 8 dan OnePlus 8 Pro.

Setakat ini pihak OnePlus masih belum kongsikan spesifikasi yang bakal dilengkapi pada model terbaru mereka ini. Sekiranya OnePlus mampu menawarkan spesfikasi yang berbaloi pada model ini, tidak mustahil jenama ini bakal menjadi pilihan ramai berikutan penawaran kemas kini yang pantas berbanding jenama-jenama lain.

Youtuber MKBHD nampaknya turut teruja dengan OnePlus 7 Pro serta memilih model ini antara telefon pintar terbaik 2019. Turut dikongsikan, pelan Samsung yang bakal melancarkan Galaxy S11 dengan lima kamera belakang beserta sensor 108-megapixel.

Tonton Ulasan OnePlus 7 Pro Daripada MKBHD

Samsung Galaxy S11 Bakal Dilengkapi Dengan Kamera 108-Megapixel


OnePlus 8T Ditawarkan Secara Rasmi Di Malaysia Dengan Harga Bermula Daripada RM2,699

Berjaya menarik perhatian ramai beberapa tahun lalu dengan tagline Never Settle, jenama ini terus berkembang serta mengumpul lebih ramai peminat. Pada kali ini, jenama ini secara rasminya telah melancarkan model flagship terbaru mereka iaitu OnePlus 8T.

Model ini hadir dengan skrin Fluid AMOLED bersaiz 6.55-inci FHD+. Sokongan refresh rate sehingga 120Hz antara yang ditawarkan buat para pengguna. Mengulas dari segi spesifikasi, model ini sekadar menggunakan processor Snapdragon 865 berbanding Snapdragon 865+.

Penawaran RAM sehingga 12GB serta ruang storan 256GB pastinya sangat memadai untuk kegunaan pengguna harian. Selain itu, model ini turut disertakan dengan sistem penyejukan yang lebih efektif.

OnePlus 8T dilengkapi dengan empat kamera belakang terdiri daripada sensor 48-megapixel, 16-megapixel, 5-megapixel dan 2-megapixel. Kamera pada bahagian hadapan pula dilengkapi dengan sensor 16-megapixel.

Hadir dengan bateri berkapasiti 4,500mAh beserta sokongan pengecasan pantas Warp Charge 65W, para pengguna berpeluang mengecas model ini dari 0-100% dalam tempoh 39 minit sahaja. Sebanyak dua warna yang ditawarkan pengguna iaitu Aquamarine Green dan Lunar Silver.

Para pengguna berpeluang mendapatkan OnePlus 8T versi 8GB RAM dan 128GB ruang storan pada harga RM2,699. Model dengan 12GB RAM dan 256GB ruang storan pula ditawarkan pada harga RM2,999. Model ini bakal mula dijual bermula 28 Oktober ini di Lazada manakala pengedar rasmi pula sedia menjualnya pada 31 Oktober ini.

Buat anda yang mahu menjadi yang terawal memiliki OnePlus 8T, OnePlus Malaysia turut menawarkan OnePlus 8T set Pop Up dengan harga RM2,999 yang turut ditawarkan bersama bumper Cyborg Cyan dan OnePlus Buds.

Pada Ogos lalu, OnePlus telah memperkenalkan telefon pintar midrange mereka iaitu OnePlus Nord. Klik pautan di bawah untuk bacaan lanjut.

OnePlus Nord Kini Ditawarkan Secara Rasmi Dengan Harga RM1,799

Vocket Review: OnePlus Buds, ‘True Wireless Headset’ Pertama Dengan Fungsi Pengecasan Pantas

‘Disangka’ AirPods Ciplak, Kastam Amerika Syarikat Pilih Untuk Rampas OnePlus Buds


OnePlus Janjikan Kemaskini Yang Lebih Pantas Yang Mungkin Tidak Dipersetujui Pengguna

Oxygen OS dan Hydrogen OS merupakan dua ROM rasmi buat Oneplus. Selepas kerjasama diantara Oneplus bersama Cyanogen berakhir, dua ROM ini digunakan pada OnePlus 2 dan seterusnya OnePlus 3.

Oxygen OS menampilkan ROM seakan-akan stock Android serta disukai ramai manakala Hydrogen OS merupakan ROM khas buat pengguna di China yang hadir tanpa app drawer.

Masalah mendapatkan Android versi terbaru antara yang dihadapi pengguna OnePlus. OnePlus 2 terpaksa menunggu sehingga 8 bulan untuk mendapatkan Android Marshmallow yang rasmi. Bagi menyelesaikan masalah kelewatan mendapatkan versi Android terbaru, Pihak OnePlus bakal menggabungkan Oxygen OS dan Hydrogen OS menjadi satu OS buat semua pengguna OnePlus

Dari apa yang kami ketahui, penggabungan ini tidak akan mengikut citarasa pengguna Stock Android sebaliknya UI ROM yang tampak lebih ‘China’ bakal ditampilkan. Penggabungan dua ROM ini dikekalkan dibawah nama Oxygen OS dan bukannya Water OS.

Walaubagaimanapun, pengguna masih mempunyai pilihan untuk mendapatkan Custom ROM lain seperti CyanogenMod 13 dan CyanogenMod 14. Dari segi kamera, gambar yang diambil menggunakan Oxygen OS kelihatan lebih sharp pada low light berbanding menggunakan ROM CyanogenMod 13.


OnePlus Nord Kini Ditawarkan Secara Rasmi Dengan Harga RM1,799

Lama dinantikan pengguna akhirnya OnePlus Nord telah sedia ditawarkan secara rasmi di Malaysia bermula hari ini. Pelancaran peranti kelas pertengahan kedua daripada jenama ini berjaya membuatkan orang ramai teruja menerusi spesifikasi yang ditawarkan.

Pada kali ini, OnePlus dilihat sekali lagi ingin mengulang kejayaan model-model sebelum ini dengan menawarkan spesifikasi yang hebat dengan harga yang berbaloi.

Mengulas mengenai spesifikasi OnePlus Nord, model ini hadir dengan skrin 6.44-inci 90Hz AMOLED FHD+ dan dikuasakan oleh processor Snapdragon 765G. Terdapat tiga variasi model ditawarkan buat OnePlus Nord terdiri daripada 6GB RAM/64GB ruang storan, 8GB RAM/128GB ruang storan dan 12GB RAM dan 256GB ruang storan.

Menariknya, OnePlus berjaya menyertakan empat kamera dengan sensor daripada Sony. Kamera utama model ini hadir dengan sensor 48-megapixel. Kamera-kamera yang lain pula terdiri dengan kamera sudut lebar, makro serta depth. Dwi-kamera pada bahagian hadapan pula hadir dengan sensor 32-megapixel serta 2-megapixel.

Penawaran bateri berkapasiti 4,115 mAh dengan pengecasan 30W pastinya sangat membantu pengguna dalam memastikan model ini dapat dikuasakan untuk seharian penuh tanpa sebarang masalah.

Terdapat dua warna yang ditawarkan buat OnePlus Nord iaitu Blue Marble dan Gray Onyx. Sekali pandang, penggunaan material serta warna yang digunakan pada model ini sangat menarik serta agak premium untuk peranti kelas pertengahan.

Model ini sedia ditawarkan dengan harga RM1,799 bagi model 8GB RAM dengan 128GB ruang storan dan RM2,399 bagi model dengan 12GB dengan 256GB ruang storan beserta hadiah percuma OnePlus Buds. Sebuah harga yang berbaloi dengan rekaan serta spesifikasi yang ditawarkan.

Buat anda yang berminat untuk mendapatkan OnePlus Nord, anda boleh klik di sini untuk mendapatkannya. Sebelum itu, jom tonton dahulu ulasan penuh kami mengenai OnePlus Nord yang berjaya dicuba oleh kami.

Kehadiran OnePlus Nord pastinya bakal menjadi pencabar kepada model-model keluaran jenama lain seperti Huawei dan realme. Klik pautan di bawah untuk mengetahui kelebihan model lain.

7 Sebab Anda Tidak Boleh Tolak Siri HUAWEI nova 7, Telefon Pintar 5G Mampu Milik Dengan Harga RM 1,499

realme X3 SuperZoom Dilancarkan Secara Rasmi Dengan Harga Bermula Daripada RM1,999


992 Porsche 911 Carrera S Dilancarkan Di Malaysia Dengan Harga RM1.15 Juta

Sebut mengenai jenama Porsche pasti orang ramai sudah mengetahuinya. Menawarkan seleksi kereta sukan khusus buat peminat automotif, Porsche pada minggu ini telah melancarkan 992 Porsche 911 Carrera S dan Carerra 4S buat pasaran Malaysia menerusi Sime Darby Auto Performance.

Dari segi rekaan, Porsche nampaknya tidak membuat perubahan yang ketara pada model keluaran mereka. Percaya kepada rekaan yang berkonsepkan timeless yang dihasilkan mereka, model terbaru ini hadir dengan saiz yang sama seperti model sebelumnya.

Antara perubahan yang dapat dilihat adalah penyertaan lampu LED pada lampu hadapan dan belakang yang menampakkan sisi moden model ini. Porsche 911 ini hadir dengan rim bersaiz 20-inci pada bahagian hadapan manakala rim pada bahagian belakang

Tidak sah rasanya jika membincangkan model Porsche 911 tanpa mengulas mengenai enjin dimana kedua-dua disertakan enjin 3.0 liter turbocharge. Dari segi prestasi, generasi terbaru Porsche 911 ini mampu memecut 0-100km/h dalam jangka masa 3.7 saat sahaja. Sekiranya pecutan ini tidak cukup bagi anda, penyertaan Sports Chrono Pack bakal membolehkan anda mendapat pecutan 0-100km/h dalam 3.5 saat sahaja.

Dari segi harga, Porsche 911 Carerra S mula ditawarkan dengan harga permulaan RM1.15 juta manakala Porsche 911 Carerra 4S hadir dengan harga RM1.22 juta. Masing-masing disertakan dengan empat tahun waranti serta penyelenggaraan percuma termasuk alat tukar ganti.


OnePlus Nord, Pakej Lengkap Untuk Sebuah Telefon Pintar Di Bawah RM1,500

Mula melancarkan telefon pintar pertama mereka dengan tagline flagship killer, jenama ini dilihat semakin matang serta mengumpul lebih ramai pengguna menerusi pengeluaran model-model baharu.

Seringkali hadir dengan telefon pintar flagship, OnePlus pada kali ini tampil dengan sebuah telefon pintar kelas pertengahan dengan harga mampu milik beserta spesifikasi yang berbaloi.

Meskipun dilancarkan secara dalam talian, model ini dilancarkan dengan penuh hype sekali lebih-lebih lagi apabila beberapa YouTuber telah menerima model ini dengan lebih awal.

Mengulas mengenai spesifikasi OnePlus Nord, model ini hadir dengan skrin 6.44-inci 90Hz AMOLED FHD+ dan dikuasakan oleh processor Snapdragon 765G. Terdapat tiga variasi model ditawarkan buat OnePlus Nord terdiri daripada 6GB RAM/64GB ruang storan, 8GB RAM/128GB ruang storan dan 12GB RAM dan 256GB ruang storan.

Menariknya, OnePlus berjaya menyertakan empat kamera dengan sensor daripada Sony. Kamera utama model ini hadir dengan sensor 48-megapixel. Kamera-kamera yang lain pula terdiri dengan kamera sudut lebar, makro serta depth. Dwi-kamera pada bahagian hadapan pula hadir dengan sensor 32-megapixel serta 2-megapixel.

Penawaran bateri berkapasiti 4,115 mAh dengan pengecasan 30W pastinya sangat membantu pengguna dalam memastikan model ini dapat dikuasakan untuk seharian penuh tanpa sebarang masalah.

Terdapat dua warna yang ditawarkan buat OnePlus Nord iaitu Blue Marble dan Gray Onyx. Sekali pandang, penggunaan material serta warna yang digunakan pada model ini sangat menarik serta agak premium untuk peranti kelas pertengahan.

Model ini sedia ditawarkan dengan harga Rs 24,999 (~RM1,427.20) bagi model 6GB RAM dan Rs27,999 (RM1,598.47) serta Rs 29,999 (RM1,712.65) bagi model dengan 8GB serta 12GB RAM. Sebuah harga yang berbaloi dengan spesifikasi serta rekaan yang ditawarkan.


OnePlus Mystery Box Bakal Ditawarkan Secara Rasmi Di Shopee

Lama dinantikan pengguna akhirnya OnePlus Nord telah dilancarkan secara rasmi pada penghujung Julai lalu. Pelancaran peranti kelas pertengahan kedua daripada jenama ini berjaya membuatkan orang ramai teruja menerusi spesifikasi yang ditawarkan.

Apa yang lebih menarik melalui pelancaran pada kali ini adalah OnePlus turut memperkenalkan OnePlus Mystery Box khas buat para peminat termasuk di Malaysia dengan harga serendah RM99 bermula 4 Ogos ini.

Menawarkan sebanyak 450 unit OnePlus Mystery Box, kotak misteri ini sedia mengandungi 2 kotak OnePlus Nord. 10 kotak OnePlus Buds, 15 kotak jaket OnePlus Nord Tyvek dan selebihnya mengandungi 423 kotak barangan eksklusif daripada OnePlud Nord.

Selain itu, para pembeli berpeluang menerima baucar diskaun RM99 untuk dibelanjakan pada OnePlus Official Store yang ditawarkan di Shopee Mall. OnePlus Mystery Box sedia dibuka jualan bermula 3 Ogos jam 11.59 malam di laman Shopee OnePlus Offical Store. Anda boleh klik di sini untuk mendapatkannya.

Melihat kepada penawaran OnePlus Mystery Box, para peminat mula menjangkakan model OnePlus Nord dan OnePlus Buds bakal dilancarkan secara rasmi tidak lama lagi.

Ketahui lebih lanjut mengenai telefon pintar terbaru daripada OnePlus iaitu OnePlus Nord yang bakal ditawarkan dengan harga mampu milik.

OnePlus Nord, Pakej Lengkap Untuk Sebuah Telefon Pintar Di Bawah RM1,500

Xiaomi Mi Smart Band 5 Dijual Secara Rasmi Di Malaysia Dengan Harga RM169


Onigiri Otak-Otak Dan Puding Cendol Antara Menu Baharu Di FamilyMart Malaysia

Antara kedai serbaneka yang sentiasa menarik perhatian orang ramai terutama anak muda di Malaysia ialah FamilyMart. Sehingga kini FamilyMart yang terkenal dengan menu Oden masih berjaya menarik perhatian ramai dengan pengenalan menu dan perisa baharu termasuk pencuci mulut.

Terbaharu menerusi pengumuman di laman Facebook rasmi FamilyMart Malaysia telah memperkenalkan beberapa menu baharu bersempena dengan musim perayaan Hari Raya Aidilfitri yang bakal menjelang tiba tidak lama lagi. Bertemakan konsep “Bestnya Raya”, terdapat 7 menu baharu yang diperkenalkan.

Antara menu yang diperkenalkan ialah Onigiri Otak-Otak, OnigiriSate Ayam, Puding Cendol, Linguine Masak Lemak dan beberapa menu menarik yang lain. Selain itu, FamilyMart juga menawarkan barisan promosi menarik termasuk Binggrae Milk berperisa strawberry, melon dan banana dengan hanya RM12.99. Tunggu apa lagi, ajak rakan-rakan anda untuk mencuba menu baharu tersebut.


Onitsuka Tiger Dan Street Fighter Berkolaborasi Hasilkan Model Edisi Terhad

Pasti anda pernah bermain permainan video Street Fighter yang sangat ikonik dengan karakternya yang pelbagai. Kini, Onitsuka Tiger dan Street Fighter berkolaborasi dalam menghasilkan koleksi kasut edisi terhad.

Menariknya, ia menggunakan model kasut ‘Mexico 66 SD’ yang merupakan best seller Onitsuka Tiger dan terdapat dua pilihan warna iaitu putih dan kuning. Logo Onitsuka Tiger dan Street Fighter diletakkan pada tumit kasut.

Untuk pengetahuan anda, kasut ini hanya akan dikeluarkan sebanyak 5,000 pasang kasut sahaja. Koleksi kasut edisi terhad ini berharga $100 (~RM699) sahaja dan ia dijangka tersedia di pasaran pada 27 Julai 2019 serta boleh dibeli secara atas talian di sini. Malah, anda juga boleh dapatkan koleksi ini di butik Onitsuka Tiger di KLCC dan Midvalley.


‘Onsen’ Terbesar Malaysia Di Hulu Langat Bakal Jadi Tarikan Pelancong Seluruh Dunia

Sebut sahaja Hulu Langat, pasti anda sudah terbayang keindahan air terjun yang ada seperti air terjun Sungai Tekala, Sungai Gabai dan banyak lagi. Bukan itu sahaja, selepas bersuka ria di air terjun boleh menikmati sate enak di daerah kajang.

Terbaharu, telaga air panas artesian telah ditemui terbesar di Malaysia telah ditemui di Kampung Jawa, Hulu Langat. Penemuan itu didapati ketika kerja-kerja pengorekan untuk membina masjid di situ dan hal ini disahkan oleh pihak Tourism Selangor.

Difahamkan, telaga air panas tersebut bersuhu 47 hingga 49 darjah celcius dan telaga yang mengeluarkan air dari bawah tanah tanpa perlu dipam itu mempunyai keluasan 160 kaki dalam.

Berikutan penemuan tersebut, pihak Tourism Selangor sedia bekerjasama dengan Jabatan Mineral dan Geosains Selangor (JMGS) untuk menjadikan kawasan tersebut seperti lokasi tempat pelancongan di Onsen, Jepun.

Jika tapak tersebut dijadikan tempat mandi kolam air panas, pastinya akan menarik ramai pelancong untuk berkunjung ke tempat tersebut. Sama-sama kita nantikan projek yang akan dijalankan.

Sementara itu, Taman Tema Air Tropika pertama di dunia bakal dibuka di Dengkil tidak lama lagi. Apa kata klik pautan di bawah untuk ketahui lebih lanjut.

Taman Tema Air Tropika Pertama Di Dunia Bakal Dibuka Di Dengkil

CCTV Dengan ‘Face Recognition’ Bakal Bantu Kurangkan Jenayah Di Selangor

Pertama Di Dunia, Taman Tema Air ‘Mudah Alih’ Angry Birds Dibuka Di Semenyih


‘Opai Baik Orangnya, Beli McLaren Untuk Bantu Saya’ – Pemilik Sebenar Tampil Jelaskan Status Kereta

Beberapa hari lalu Jabatan Pengangkutan Jalan (JPJ) Kuala Lumpur mengeluarkan kenyataan meminta pemilik McLaren membuat laporan polis susulan gambar kenderaannya tular dalam kejadian membabitkan Aliff Awang ‘Opai’, suami kepada pelakon Fatin Afeefa.

Susulan daripada itu, bekas pemilik kereta McLaren tersebut telah tampil menjelaskan hal sebenar di mana kereta terbabit sebenarnya sudah dibeli oleh Opai tahun lalu.

Memetik laporan Mstar, pemilik McLaren itu dikenali sebagai Hafiz Wasa menyatakan Opai sudahpun membeli kereta tersebut daripadanya pada November tahun lalu.

“Ya saya pemilik kenderaan itu, tapi Opai dah beli kereta itu daripada saya pada November lalu.

“Cuma kami belum lakukan penukaran pindah hak milik lagi sebab dia agak sibuk dengan urusan perkahwinan, umrah dan sedikit pembedahan. Semuanya masih dalam proses tapi bayaran dia dah selesaikan.

“Jadi itu memang kereta dia pun, pelik dengan netizen ini, mungkin sebab video Opai yang viral baru-baru ini menyebabkan ia jadi bualan,” katanya kepada Mstar.

Menurut Hafiz, Opai sebenarnya bukanlah seperti yang digembar gemburkan di media sosial kerana dia sangat baik apabila diluar sehingga sanggup membeli kereta tersebut untuk membantu rakan yang mengalami masalah dalam perniagaan.

“Saya ada jalankan perniagaan dan selepas Perintah Kawalan Pergerakan (PKP) bisnes kami ada masalah situ, itu sebab kami buat keputusan untuk jual kereta tersebut.

“Saya rasa Opai beli kereta itu pun sebab nak tolong saya, ikutkan dia ada banyak pilihan lain.

“Kami dah kenal sejak 2016. Sepanjang perkenalan saya dengan Opai, dia dekat luar tidak sama macam di dalam video. Dia seorang yang baik dan hormat orang,” jelasnya.

Terdahulu, JPJ mengesahkan nombor plat yang dikatakan milik kenderaan buatan McLaren itu bukan nombor sebenar dan pemilik berdaftar pula orang berbeza.


Operation Fortune: Ruse De Guerre Janjikan Aksi Penuh Adrenalin Kepada Peminat Filem

Nama Guy Ritchie bukanlah satu yang asing dalam industri filem dunia. Beliau cukup terkenal dengan filem seperti “Snatch” dan dua filem “Sherlock Holmes”, di mana beliau adalah seorang pembuat filem yang menyeronokkan padat dengan komedi yang menghiburkan penonton.

Dalam filem terbaharunya Operation Fortune: Ruse De Guerre, perisik super Orson Fortune (Jason Statham) perlu menjejaki dan menghentikan penjualan teknologi senjata baharu oleh seorang jutawan broker senjata, Greg Simmonds (Hugh Grant).

Dengan berat hati, Orson perlu bekerjasama dengan beberapa ahli perisik terbaik dunia yang lain; Sarah Fidel (Aubrey Plaza), Nathan Jasmine (Cary Elwes), J. J. Davies (Bugzy Malone), Orson Fortune. Pasukan baharu Orson itu juga telah merekrut seorang bintang filem terkenal Hollywood, Danny Francesco (Josh Hartnett) untuk membantu mereka dalam misi penyamaran mereka dengan mengembara pelbagai tempat untuk menyelamatkan dunia.

Bagaimanapun rancangan mereka tidaklah mudah dan penuh dengan pelbagai plot yang tidak dijangka-jangka buat para penonton. Semestinya aksi Orson watak yang dibawakan oleh Jason Statham itu paling mencuri perhatian ramai.

Anda boleh tonton filem ini untuk tahu kesudahan sama ada krew Orson dapat selamatkan dunia atau sebaliknya di mana-mana pawagam berhampiran bermula hari ini.


Kisah Kakak Operator Kilang Beli Rumah Tanpa Pinjaman

Nota Editor: Terima kasih kepada Puan Shafinaz Mohd Saad kerana sudi menulis dan berkongsi penulisan ini melalui #yesvocket.

Ini kisah masa zaman silam dulu kala. Zaman saya kerja kilang.

Masa tu jadi eksekutif/ penyelia/ jurutera pun dah rasa hebat sangat.

Sehinggalah… saya jumpa seorang operator pengeluaran beli apartment secara tunai.

Kisahnya, kakak ini rajin sangat. Pantang orang lain MC, dia offer datang kerja. Pantang orang lain ada kenduri sepupu kahwin, dia sukarela overtime. Pantang ada sesiapa nenek meninggal kali ke-3, dia gantikan.

Kadang-kala siap minta, "Shafinaz, kalau ada sesiapa kata tak nak datang kerja, tak larat nak OT, beritahu akak dulu."

Hairan juga. Orang lain bagi macam-macam alasan untuk bekerja, dia sukarela ganti sesiapa sahaja.

Bila saya tanya kenapa, mula-mula tak nak jawab. Segan katanya.

"Saya operator saja. Nak beli rumah, gaji basic berapa saja. Nak buat loan tak lepas," jawab dia.

"Akak bayar cash lah," jawab dia. Yakin.

"Banyaknya duit akak!" jawab saya, engineer, terbeliak biji mata.

Operator kilang di depan mata ini beli rumah cash. Engineer seorang ini, nak bayar duit minyak kereta pun bajet-bajet.

"Akak buat macam mana?" tanya saya, nak tahu.

"Akak bayar sikit-sikit," jawab dia, pendek.

"Sikit-sikit macam mana?" tanya saya lagi.

Rupa-rupanya kakak si operator kilang ini tertengok ada iklan jualan apartment. Dalam harga RM60,000. Rumah under-construction atau dalam bahasa Melayunya, sedang dalam pembinaan.

Beliau berwawasan jauh. Ingin membeli apartment. Tetapi pinjaman tak lepas.

Beliau memohon kepada pemaju untuk beli tunai.

Pembelian daripada pemaju, bayar ikut progress payment.

Kalau orang lain biasanya terus tandatangan borang beli rumah, dan ambil pinjaman. Pemaju kemudian akan hantar surat pembayaran mengikut progress payment dari semasa ke semasa.

Bil 10% lepas naik beam, lepas beberapa bulan naik dinding – bil lagi 10%, lepas tu lagi 5%, lagi 10% dan lain-lain mengikut apa yang berlaku di tapak pembinaan.

Pihak bank pula akan disburse duit kepada pemaju secara berperingkat mengikut progress di tapak pembinaan.

Ada pinjaman yang termanya pembeli dah kena mula bayar pinjaman sikit-sikit. Ada pula pinjaman yang termanya bank akan uruskan semua – pembeli hanya mula bayar bila rumah sudah siap handover sahaja.

Apa yang operator kilang ini buat ialah, tanpa loan bank, beliau membayar terus kepada developer setiap progress payment tersebut.

Jika apartment tersebut RM60k, 10% next payment ialah lagi 3 hingga 4 bulan. Operator ini bertungkus lumus bekerja, berhempas pulas cover OT sesiapa sahaja, supaya dia dapat cari RM6k tersebut.

Akhirnya bila rumah sudah siap, dah dapat kunci, orang lain mula sibuk bayar hutang, kakak ini pula sudah mula dapat income.

Dan itu duit sewa bersih beliau sebab tak ada pinjaman bank.

Orang lain ambil loan rumah RM60k, akhirnya kena bayar RM120-180k ikut kadar faedah entah apa-apa. Kakak ini beli rumah tanpa faedah tanpa riba'.

Siapa bijak pandai nak hidup, pandai ikhtiarkan caranya.

Bak kata-kata Micheal Crichton dalam Jurassic Park, – 'Life will find a way'.

BACA: Bagaimana Airbnb Menjalankan Bisnes Di Cuba, Negara Tunai Dan Tanpa Akses Internet?

LIKE dan FOLLOW Vocket di Facebook serta Instagram


Oppo Berjaya Buktikan Sistem Zoom 5x Mereka Mampu Mengalahkan iPhone 7 Plus

Sudah menjadi trend pada tahun ini hampir kesemua jenama smartphone mengeluarkan smartphone flagship dengan kamera dua lensa. Begitu juga dengan jenama Oppo yang baru sahaja memperkenalkan Oppo dengan dual-lens. Namun apa yang menarik mengenai dual-lens Oppo adalah teknologi 5x ‘lossless‘ zoom system khusus untuk mengambil gambar dengan jarak jauh tanpa menjejaskan kualiti.

Oppo yang sebelum ini mengeluarkan Oppo F1s dengan tagline ‘Selfie Expert’ sesuai buat mereka yang kerap selfie ternyata membuahkan hasil apabila model ini berjaya mendapatkan penjualan yang tinggi di beberapa negara. Tidak dilupakan juga Oppo R9 yang berjaya menjadi smartphone pilihan Rakyat China setelah sekian lama iPhone mengungguli carta penjualan tertinggi.

Kini misi Oppo diteruskan dengan pengeluaran Oppo 5x. Penggunaan dual-lens pada smartphone terbaru Oppo ini bukan sahaja menjanjikan bokeh yang cantik, malah membolehkan pengguna zoom sehingga 5 kali ganda.

Tidak dinafikan, pada mulanya kami agak skeptical apabila Oppo mengumumkan teknologi terbaru mereka. Apakah hanya sekadar gimik atau software optimization dimana membolehkan Oppo 5x mengambil gambar sehingga 5x zoom walaupun pada hakikatnya gambar kelihatan sedikit pecah.

Ternyata telahan kami silap apabila perbandingan diantara Oppo 5x dan iPhone 7 Plus dibuat. Tonton video ini untuk mengetahui perbezaannya.

Apa yang menarik perhatian kami mengenai Oppo adalah mereka ternyata tahu yang dimahukan pengguna seterusnya memfokuskan kepada satu segmen sahaja iaitu kamera.

Dari segi performance, prestasi Oppo mungkin tidak setanding Samsung dan Apple namun tidak bagi kamera. Walaubagaimanapun, smartphone terbaru keluaran Oppo baru dilihat tidak lagi mengalami masalah ‘lagging’ yang kerap seperti sebelum-sebelum ini.

Berikut merupakan perbandingan perbezaan kualiti Oppo 5x dengan kadar zoom yang berbeza. Memang jelas betul.

Meskipun sekadar prototaip sewaktu diumumkan pada MWC 2017 yang lepas, jelas teknologi Oppo 5x Dual Camera Zoom ternyata bukan sekadar gimik. Teknologi yang dibangunkan disertakan pula dengan lens dan sensor terbaru berjaya menunjukkan perbezaan apabila dibandingkan dengan salah satu smartphone camera terbaik 2016.

Seperti juga Huawei, Oppo juga nampaknya telah membuktikan smartphone China yang sebelum ini dianggap ‘low quality‘ mampu bersaing bersama jenama-jenama besar keluaran Korea dan USA. Dengan penawaran harga yang sedikit rendah, smartphone keluaran China juga semakin banyak menjadi pilihan pengguna sepertimana jenama OnePlus dan Xiaomi.

Setakat ini, Oppo masih belum mengumumkan sebarang tarikh khusus sempena pelancaran Oppo 5x. Dijangkakan smartphone ini bakal dikeluarkan tidak lama lagi setelah kesemua software dalaman telah tersedia dengan sempurna sesuai untuk penggunaan pengguna.


Oppo A98 5G Kini Dilancarkan Secara Rasmi Pada Harga RM1,399

Sebelum ini kita sudah diacah dengan berita kehadiran Oppo A98 5G, kini sudah dilancarkan secara rasminya di Malaysia. Peranti ini merupakan pilihan terbaik buat anda yang berbajet rendah untuk kegunaan seharian.

Selain mempunyai rekaan yang premium, peranti ini dilengkapi spesifikasi yang baik. Ini serba sedikit informasi berkaitan peranti Oppo A98 5G yang dilancarkan di Malaysia.

Oppo A98 5G hadir dengan skrin 6.72″IPS LCD FHD+ berserta sokongan refresh rate 120Hz, dijana cip Snapdragon 695, memori 8GB RAM, storan 256GB dan bateri 5000 mAh dengan pengecasan 67W.

Untuk tujuan fotografi, kamera utama 64MP sudut lebar dipadankan dengan 2MP mikrolens dan 2MP kedalaman. Pada bahagian hadapan pula dilengkapi kamera 32MP digunakan untuk swafoto.

Terdapat pengimbas cap jari diletakkan pada sisi kanan terbina pada butang kuasa. Bagi audio pula, Oppo A98 5G dilengkapi stereo speaker bersama ciri Ultra Volume Mode 2.0 yang boleh menambah kelantangan yang lebih tinggi.

Oppo A98 5G bakal hadir dalam dua warna iaitu hitam dan biru. Malah, Oppo menjamin bahawa telefon akan beroperasi dengan lancar selama empat tahun seperti baru dikeluarkan dari kotak namun bukanlah bermakna tiada lag langsung.

OPPO Malaysia akan membuka pra-tempahan dari 15-18 Mei ini pada harga RM1,399 dengan hadiah percuma Oppo Band, TWS dan jaminan 1+1 tahun bernilai RM377 diberikan percuma dengan setiap pembelian. Jualan rasmi pula boleh dilakukan bermula 19 Mei 2023.


Lihat Rumah Konsep Lima Tingkat Dengan Pemandangan Laut Terbaik Dunia

Rumah dengan pemandangan laut yang indah sememangnya menjadi pilihan ramai lebih-lebih lagi buat mereka yang ingin mencari ketenangan. Satu hasil karya syarikat arkitek terkenal Australia, Modscape Concept, pastinya membuatkan sesiapa sahaja yang melihat rumah ini berasa kagum dan tertawan.

Modscape Concept tampil dengan rekaan berani rumah di pinggir tebing yang benar-benar memberikan pemiliknya pemandangan laut 180 darjah yang amat menarik. Rumah yang dikenali sebagai ‘Cliff House’ ini terletak di Australia.

Pergerakan dari satu aras ke aras yang lain juga turut menggunakan lift sepenuhnya bagi meningkatkan lagi nilai moden pada rumah ini. Hiasan dalaman rumah ini dilengkapi dengan tema warna putih sepenuhnya sebagai warna yang sinonim dengan ketenangan. Jika dilihat pada pelan rumah, garaj terletak di bahagian atas sekali diikuti dengan 4 tingkat ruang kediaman di bawahnya.

Rumah konsep ini dibina dengan bingkai keluli dengan panel gelas berasingan yang hanya boleh dipasang secara langsung di tapak projek. Sepadan dengan seni bina rumah ini yang sangat minimalis, pereka dalaman rumah ini mengesyorkan pemilihan perabot yang ringkas untuk lebih menonjolkan tarikan utama iaitu pemandangan laut yang cantik.


Oppo A98 5G, Telefon Pintar ‘Mid Range’ Premium Dan Berkuasa Yang Berbaloi Dimiliki

Baru-baru ini, Oppo A98 5G sedia dilancarkan secara rasmi di Malaysia. Model ini merupakan kelas pertengahan yang anda boleh pertimbangkan untuk dijadikan telefon daily atau pun telefon kedua.

Pada kali ini, Oppo membawakan beberapa perubahan yang menarik termasuklah dari segi rekaan atau pun spesifikasi yang ditawarkan. Selaras dengan pelancaran ini, kami diberi sebuah unit untuk digunakan dalam beberapa minggu lalu.

Oppo A98 5G hadir dengan skrin 6.72″IPS LCD FHD+ dengan kecerahan 680 nits berserta sokongan refresh rate 120Hz. Ini membolehkan kami menikmati paparan yang lancar dan vibran pada setiap masa.

Peranti ini dijana cip Snapdragon 695, memori 8GB RAM dan storan 256GB. Jadi, pengalaman scrolling atau membuka beberapa aplikasi secara serentak boleh dilakukan dengan lancar dalam seharian.

Dengan penggunaan sistem operasi ColorOS 13.1 berasaskan Android 13, anda boleh menikmati beberapa fungsi pintar seperti menterjemah teks yang merangkumi 100 bahasa dengan satu klik dan Auto Pixelate yang berfungsi memadam informasi sensitif pada tangkap layar.

Memang tidak dinafikan, Oppo A98 5G berjaya mencuri perhatian kami dengan rekaannya yang tampak premium bak telefon flagship di dalam pasaran.

Selain mempunyai warna yang bagus, ia tampil dengan rekaan yang nipis dan melengkung sekaligus sedap untuk dipegang di dalam seharian. Di samping itu, bahagian belakang pula hadir dengan permukaan seperti matte yang menjadikan ia kalis cap jari.

Dari segi fotografi pula, Oppo A98 5G ini dilengkapi dengan kamera utama 64MP sudut lebar, 2MP mikrolens dan 2MP kedalaman. Di dalam senario harian, kamera A98 ini memang boleh menawarkan gambar yang cantik jika mempunyai sumber cahaya yang mencukupi.

Anda juga boleh menggunakan teknologi AI untuk menambah baik lagi hasil gambar yang mahu ditangkap. Terdapat juga sejumlah filter yang boleh digunakan secara langsung sewaktu menggunakan aplikasi kamera yang mana boleh menjimatkan masa untuk suntingan.

Anda boleh lihat sendiri beberapa hasil gambar yang ditangkap menerusi telefon pintar Oppo terbaharu ini tanpa sebarang suntingan.

Sementara di dalam gelap pula, telefon pintar ini kekal mempamerkan prestasi yang cukup baik kerana mempunyai bantuan AI yang boleh menggurangkan noise pada gambar.

Peranti Oppo A98 5G ini dibekalkan dengan bateri sebesar 5,000 mAh yang menjanjikan penggunaan sepanjang hari dengan lancar lebih-lebih lagi jika kalau sekadar melayari media sosial atau laman web sahaja.

Sebagai pelengkapnya, bateri ini boleh dicas penuh dengan cepat kerana adanya sokongan pengecasan pantas SUPERVOOC 67W. Di dalam ujian kami, telefon pintar ini boleh dicas daripada 40% hingga 65% dalam masa 10 minit sahaja.

Konklusinya, Oppo A98 5G ini merupakan salah satu pilihan terbaik buat mereka yang mempunyai bajet bawah RM1,500. Telefon pintar ini menampilkan prestasi yang cemerlang di dalam kegunaan seharian di samping padanan rekaan yang premium.

Jika anda berminat dengan Oppo A98 5G, boleh membuat pra-tempah di Shopee atau Lazada pada harga RM1,399 sahaja sehingga 18 Mei ini.

Anda berpeluang menerima hadiah percuma Oppp Band, TWS dan jaminan 1+1 tahun bernilai RM377 diberikan percuma dengan setiap pembelian. Jualan terbuka pula boleh dilakukan bermula 19 Mei 2023.


Oppo Bakal Memperkenalkan ‘Find X’ Dengan 10 GB RAM

Sekiranya anda berpendapat perang penawaran RAM terbesar pada telefon pintar sudahpun tamat, anda mungkin silap. Terbaru, Oppo melalui model Find X mengumumkan bakal memperkenalkan model ini dengan penawaran RAM sehingga 10 GB.

Penawaran RAM setinggi 10 GB ini sekaligus menjadikan model yang bakal diperkenal Oppo ini sebagai telefon pintar dengan penyertaan RAM tertinggi. Dari segi processor, model ini turut dikuasakan dengan penggunaan Snapdragon 845 iaitu model terbaru daripada Snapdragon.

OPPO Find X adds a 10GB RAM version, which will be the world's first 10GB RAM Smartphone. pic.twitter.com/ULdntw6X95

— Ice universe (@UniverseIce) September 27, 2018

Untuk pengetahuan anda, model ini turut dilengkapi dengan teknologi kamera hadapn tersembunyi dimana komponen kamera bakal timbul apabila diaktifkan.

Setakat ini pihak Oppo masih lagi mengumumkan bilakah telefon pintar terpantas mereka bakal mula dijual. Harap-harapnya model ini mampu menjadi telefon pintar terpantas mengalahkan beberapa jenama besar seperti Apple, Samsung dan Huawei.


Oppo F9 Dilancarkan Di Malaysia Dengan Harga RM1,399

Oppo Malaysia pada minggu ini telah melancarkan telefon pintar terbaru mereka iaitu Oppo F9. Kehadiran telefon pintar ini sekaligus meneruskan siri-F daripada yang memfokuskan kepada pengguna yang gemar berswafoto.

Dari segi spesifikasi, Oppo F9 dilengkapi dengan skrin besar bersaiz 6.3-inci,  MediaTek Helio P60, RAM bersaiz 6 GB dan juga ruang storan sebesar 64 GB.

Menariknya, Oppo turut menawarkan kemaskini bagi teknologi pengecasan pantas VOOC dimana para pengguna berpeluang membuat panggilan selama dua jam dengan hanya 5 minit pengecasan. Pantas bukan?

Oppo F9 bakal mula ditawarkan buat para pengguna seawal 30 Ogos 2018 ini dengan harga RM1,399. Buat anda yang berminat, untuk boleh turut membuat pra-tempahan bermula hari ini di beberapa laman terkemuka termasuk Shopee.


Oppo Lancarkan ‘Find X’, Smartphone Futuristik Dengan Teknologi Kamera ‘Pop-Up’

Memasuki pertengahan 2018, pastinya anda mulai bosan dengan trend smartphone yang mempunyai takuk atau notch. Bermula dengan Apple iPhone X, kini smartphone lain turut mengikuti jejak langkah yang sama.

Pada hari ini, Oppo telah berjaya lari daripada kebiasaan dengan memperkenalkan smartphone flagship terbaru iaitu Oppo Find X. Smartphone dengan skrin bezelless meliputi 93.8% bahagian hadapan dan yang menariknya ianya hadir tanpa notch.

Dari segi spesifikasi, Oppo Find X disertakan dengan skrin 6.4-inci 1080p. Processor yang digunakan adalah Snapdragon 845 beserta 8GB RAM dan ruang storan sehingga 256GB.

Kapasiti bateri yang disertakan adalah 3730mAh dan disertakan dengan teknologi pengecasan pantas VOOC. Rekaannya yang nipis sekaligus membuatkan smartphone ini tampak moden dan sexy.

Selain hadir tanpa notch, sebuah lagi ciri menarik yang ada pada Oppo Find X ialah bagaimana model ini berjaya menyembunyikan kameranya secara mekanikal. Anda boleh tonton video dibawah untuk penjelasan lanjut.

Kamera yang disertakan pada Oppo Find X juga tidak kurang hebatnya. Kamera belakang model ini dilengkapi dengan lensa 20-megapixel dan 16-megapixel manakala kamera hadapan disertakan dengan lensa 25-megapixel khusus buat mereka yang gemar berswafoto.

Setakat ini harga bagi Oppo Find X masih lagi belum diketahui bagi pasaran Malaysia. Dalam pada itu, model flagship ini bakal mula ditawarkan pihak Oppo Malaysia tidak lama lagi. Adakah ini smartphone futuristik yang anda tercari-cari.


Oppo Pilih KLCC Sebagai Kedai Rasmi Pertama Mereka Di Asia Tenggara

Mula hadir sebagai jenama smartphone yang popular dengan flagship Oppo Find 7 dan Find 7A, jenama ini nampaknya mula menjadi ramai pengguna di Malaysia dengan penyediaan pelbagai model khusus buat kelas pertengahan dan flagship. Bermula tahun lepas smartphone keluaran Oppo lebih mula dikenali dengan smartphone yang hebat dengan teknologi swafoto.

Berikutan bilangan pembeli jenama ini yang kian meningkat, syarikat yang berpengkalan di Guangdong ini telah memilih Malaysia sebagai tempat untuk merasmikan kedai pertama mereka di Asia Tenggara. Kedai yang mula dirasmikan pada 23 Julai 2017 ini kini telah beroperasi sepenuhnya di Suria KLCC, Kuala Lumpur.

Menariknya mengenai kedai rasmi Oppo ini, pengguna bukan sahaja berpeluang untuk mendapatkan produk mereka, malah servis mengukir nama diatas smartphone keluaran Oppo bagi memastikan smartphone anda tampak lebih istimewa.

Selain itu, kedai rasmi Oppo ini membolehkan para pengguna mendapatkan sejumlah diskaun atas pembelian aksesori dan produk keluaran Oppo dengan pendaftaran sebagai ahli jenama Oppo. Buat peminat Oppo diluar sana, ini kedai yang boleh anda lawati sekiranya singgah ke Suria KLCC, Kuala Lumpur.


Oppo R17 Pro Bakal Hadir Dengan Tiga Kamera Belakang Berbeza ‘Aperture’

Lima bulan selepas pelancaran Huawei P20 Pro dengan penyertaan tiga kamera, model ini masih lagi menjadi fenomena dan merupakan antara telefon pintar dengan kamera yang baik.

Nampaknya teknologi yang diperkenalkan Huawei turut menjadi ikutan beberapa jenama lain dimana Oppo baru-baru ini telah mengeluarkan teaser telefon pintar terbaru mereka iaitu R17 Pro. Model yang hadir dengan tiga kamera ini berjaya tampil unik dengna penyertaan aperture berbeza bagi membolehkan pengguna mendapatkan efek bokeh yang lebih baik.

Berdasarkan teaser yang dimuat naik, kemungkinan R17 Pro bakal turut hadir dengan teknologi pengimbas cap jari diatas skrin. Futuristik bukan?


Oppo Reno Bakal Dilancarkan Dengan Keupayaan ‘Zoom’ Sehingga 60 Kali Ganda

Oppo merupakan sebuah jenama yang kerap hadir dengan inovasi serta penawaran teknologi terbaru pada telefon pintar mereka. Melalui pelancaran model terbaru, Oppo dijangka bakal memperkenalkan Oppo Reno yang memfokuskan kepada fotografi serta sistem kamera yang unik.

Sebagai perbandingan, siri Oppo Reno merupakan penjenamaan semula kepada siri-R oleh jenama Oppo. Melalui siri ini, Oppo melancarkan dua model iaitu model biasa serta edisi 10x yang hadir dengan sistem kamera periskop yang membolehkan pengguna mendapatkan imej pada jarak yang jauh dengan jelas.

Dari segi spesifikasi, Oppo Reno 10x Edition bakal dikuasakan oleh processor Snapdragon 855, 8GB RAM serta 256GB ruang storan. Penawaran skrin 6.6-inci Full HD+ AMOLED pastinya memberi kepuasan buat pengguna menggunakannya. Model ini turut disokong oleh Oppo VOOC Flash Charge 3.0 bagi mengecas bateri 4,065mAh dengan pantas.

Memfokuskan kepada kamera, Oppo Reno hadir dengan tiga kamera belakang merangkumi lensa 48-megapixel, 13-megapixel telephoto serta lensa 8-megapixel ultra wide. Lebih menarik, model ini menjanjikan keupayaan zoom sehingga 60 kali ganda. Pada bahagian hadapan pula, Oppo Reno hadir dengan kamera pop-up 16-megapixel.

Oppo Reno dijangka bakal dilancarkan pada 16 Mei ini. Setakat ini masih belum diketahui tanda harga rasmi bagi model ini.


Oppo Reno2 Diperkenalkan Secara Rasmi Di Malaysia Dengan Harga RM2,299

Oppo yang mempopularkan rekaan kamera pop-up sebelum ini hadir dengan peranti baharu, Oppo Reno2 yang diumumkan secara rasmi di Malaysia semalam.

Peranti Reno2 hadir dengan skrin bersaiz 6.5″ AMOLED, dijana processor Snapdragon 730G, 8GB RAM dan storan dalaman 256GB. Reno2 turut disokong pengecasan pantas VOOC Flash Charge 3.0 dan port USB-C.

Take a look at the OPPO Reno2 equipped with 48MP Quad Camera, 5x Hybrid & 20x Digital Zoom, Ultra Steady Video and 8GB+256GB RAM priced at RM2,299. Pre-order now and get rewarded with amazing free gifts total worth RM318 which are the 1-year screen protection warranty (worth RM119) & exclusive bag (worth RM199)! Pre-order now at: OPPO Reno2: https://www.oppo.com/my/smartphone-reno2/ OPPO Concept Store: http://bit.ly/opposhops #OPPOReno2

A post shared by  OPPO Malaysia (@oppomalaysia) on Oct 15, 2019 at 9:00pm PDT

Quad camera pada peranti ini menggabungkan lensa 8MP + 8MP + 13MP + 2MP manakala kamera pop-up pula adalah 16MP. Fungsi 5x Zum Hibrid dan 20x Zum Digital yang hadir dengan peranti ini dilihat dapat menghasilkan gambar terbaik walaupun objek berada di kedudukan yang jauh. Anda boleh melihat review berkenaan peranti ini di bawah.

Kamera pop-up pada Reno2 ini semestinya bakal memberi keseronokan tambahan kepada pengguna disamping keunikannya berbanding peranti yang lain. Oppo Reno2 dijual di Malaysia pada harga RM2,299 dengan tawaran warna Luminous Black dan Sunset Pink. Oppo Reno2 akan mula dijual secara rasmi bermula 26 October 2019 di semua kedai konsep Oppo dan secara atas talian.

REALME 5 Pro menjadi sebutan ramai apabila peranti ini ditawarkan pada harga yang mampu milik tetapi dengan keupayaan yang hebat. Anda boleh lihat perbandingannya di sini.

Vocket Review: REALME 5 Pro vs Vivo S1, Mana Satu Yang Lebih ‘Real Deal’?

Lihat Keupayaan ‘Quad Camera’ Honor 20 Pro Yang Menakjubkan


Oppo Reno2, Telefon Pintar Tanpa Takuk Dengan Empat Kamera Belakang

Mulai memasuki pasaran Malaysia seawal 2014, Oppo nampaknya semakin berjaya menambat hati pengguna dengan penawaran telefon pintar yang berbaloi beserta spesifikasi yang memukau khususnya bagi kelas pertengahan.

Jenama ini juga seringkali dilihat hadir dengan inovasi terbaru khususnya pada bahagian kamera. Jika sebelum ini, Oppo pernah hadir dengan model Oppo N1 yang dilengkapi dengan kamera yang boleh dipusing, kini Oppo kembali lagi melalui model terbaru mereka iaitu Reno2 yang dilengkapi dengan kamera bermotor bahagian hadapan yang tersembunyi.

Untuk pengetahuan, Oppo baru sahaja memperkenalkan model Reno seawal April lalu dan jenama ini nampaknya tidak menunggu lama untuk memperkenalkan model Reno2 sekitar Oktober lalu. Pada kali ini, kami akan kongsikan kepada anda dengan lebih lanjut review kami sepanjang menggunakan Oppo Reno2.

Sudah menjadi trend dan kebiasaan sejak beberapa telefon terakhir ini dimana setiap telefon pintar telah dilengkapi dengan takuk. Rekaan yang aneh dan sedikit menggangu sedikit sebanyak membuatkan rekaan telefon pintar dilihat kurang menarik.

Melalui model Reno2, Oppo berjaya menyembunyikannya melalui penyertaan kamera bermotor pada bahagian hadapan yang bakal dinaikkan sewaktu anda mengambil gambar swafoto. Pada kami ianya rekaan yang cool sekaligus berjaya menawarkan skrin yang penuh pada bahagian hadapan telefon.

Skrin yang disertakan pada Oppo Reno2 adalah 6.5-inci AMOLED. Menariknya, model ini tidak disertakan dengan sebarang takuk membuatkan pengalaman penggunaan anda akan lebih puas lebih-lebih lagi ketika menonton video.

Dari segi spesifikasi, model ini dilengkapi dengan processor Snapdragon 710, RAM 8GB beserta ruang storan 256GB. Berdasarkan penggunaan kami, model ini berjaya menjalankan aplikasi media sosial seperti Facebook, Twitter, Instagram serta beberapa aplikasi permesejan dengan sangat lancar tanpa sebarang masalah.

Memandangkan model ini memfokuskan kepada kamera, sudah pastinya aspek kamera antara yang dinantikan ramai.

Oppo Reno2 dilengkapi dengan empat kamera belakang dimana kamera utama dilengkapi dengan sensor 48-megapixel. Dalam erti kata lain, anda boleh harapkan gambar dengan kualiti yang baik melalui model ini. Selain itu, model ini turut menyokong zoom hybrid 5x dan zoom digital 20x setanding telefon pintar flagship yang lain.

Berdasarkan penggunaan kami, model ini mungkin belum cukup mencapai kualiti kamera jenama-jenama lain yang menawarkan telefon pintar yang jauh lebih mahal, walau bagaimanapun, kualiti yang ditawarkan Oppo Reno2 jelas tidak mengecewakan. Berikut merupakan sampel gambar yang diambil menggunakan Oppo Reno2.

Oppo Reno2 mula dijual dengan harga sekitar RM2,299. Berdasarkan harga yang ditawarkan anda akan menerima sebuah telefon pintar kelas pertengahan dengan keupayaan kamera yang baik.

Sekiranya anda mahukan sebuah telefon pintar yang lancar untuk digunakan, skrin tanpa takuk serta penawaran kamera yang memuaskan, Oppo Reno2 antara yang boleh anda dapatkan.

Oh ya, kami juga sangat sukakan rekaan serta saiznya yang sedap untuk digunakan dalam tempoh yang panjang. Anda boleh klik di sini untuk mendapatkannya secara rasmi daripada laman Lazada Oppo.

Sebelum ini, dilaporkan jenama Oppo antara yang berminat untuk mencuba sistem operasi keluaran Huawei. Klik pautan di bawah untuk bacaan lanjut.

Oppo Reno2 Diperkenalkan Secara Rasmi Di Malaysia Dengan Harga RM2,299

Oppo, Vivo Dan Xiaomi Mula Mencuba HongMeng OS


Oppo, Vivo Dan Xiaomi Mula Mencuba HongMeng OS

Seperti yang mungkin ramai daripada anda sedia maklum, Huawei pada bulan lalu telah dikenakan sekatan dagangan dimana mereka kehilangan akses untuk menggunakan servis daripada Google dan Android.

Berdasarkan sekatan yang dikenakan, Huawei nampaknya sudah mempunyai pelan altenatif dimana mereka bakal menggunakan sistem operasi mereka sendiri yang dinamakan sebagai Hong Meng OS atau ARK OS.

Terbaru, Tencent mengongsikan tiga lagi syarikat telefon pintar dari China turut serta untuk mencuba sistem operasi Hong Meng OS. Hasilnya, didapati Hong Meng OS berjaya menawarkan kelancaran penggunaan sebanyak 60% lebih pantas berbanding Android.

Sistem operasi ini dilaporkan bakal mula ditawarkan pada Huawei Mate 30 atau Huawei P40 kelak. Melihat kepada ujian awal Hong Meng OS yang sudahpun berjaya menawarkan prestasi yang lebih baik daripada Android, tidak mustahil Hong Meng OS bakal menjadi pilihan utama bagi telefon pintar keluaran China khususnya di negara tersebut.


A. Aida Dan Idris Khan Setuju Berdamai Isu Langgar Kontrak, Amelia Henderson Tetap Lawan Di Mahkamah

Susulan kes melanggar kontrak penggambaran sebuah drama, penerbit Datuk A. Aida dan pelakon Idris Khan telah sepakat untuk selesaikan secara baik kes terbabit di luar mahkamah.

Menerusi perkongsian Idris Khan di Instagram, A. Aida telah menarik balik saman terhadap Idris sebagai defendan kedua tanpa kebebasan memfailkan semula kes tersebut ketika perbicaraan pada hari pertama di Mahkamah Tinggi Kuala Lumpur semalam.

A post shared by Idris Khan (@theidriskhan)

Bukan itu sahaja, Idris juga diperintahkan untuk membayar RM3,780 kepada plantif serta tidak boleh menfailkan saman malu kepada A. Aida. Menerusi laporan, defenden pertama iaitu Amelia Henderson kekal dengan keputusannya sebelum ini untuk meneruskan perbicaraan.

Sekadar makluman, A. Aida yang juga penerbit drama Sekali Lagi Cinta Kembali mengambil tindakan undang-undang terhadap Amelia dan Idris berikutan penarikkan diri mereka daripada membintangi drama tersebut pada saat akhir sehingga menyebabkan dia mengalami kerugian.


OPR Sekali Lagi Meningkat 25 Mata Asas Kepada 2.75 Peratus

Jika pada sekitar September lalu Jawatankuasa Dasar Monetori (MPC) Bank Negara Malaysia mengumumkan kenaikan Kadar Dasar Semalaman (OPR) meningkat sebanyak 25 mata asas, kini situasi yang sama berulang lagi. Situasi yang berlaku membuatkan kadar OPR semasa menjadi 2.75 peratus.

Untuk pengetahuan, kenaikan yang berlaku merupakan kenaikan keempat berturut-turut pada tahun ini bermula dengan Mei diikuti Julai dan September lalu. Difahamkan ini bukan kali pertama kadar OPR dinaikkan empat kali berturut-turut. Sebelum ini, situasi yang sama telah berlaku iaitu sekitar tahun 2004.

Bank Negara naikkan Kadar Dasar Semalaman OPR sebanyak 25 mata asas kepada 2.75 peratus

— Mohd Redzuan Abdul Manap (@redzuanNewsMPB) November 3, 2022

Sebagai rekod, kadar OPR sebelum Mei pada tahun ini adalah sebanyak 1.75 peratus manakala kadar OPR terkini adalah sebanyak 2.75 peratus.

Kenaikan terbaharu ini turut menyaksikan kadar tertinggi dan terendah koridor bagi OPR turut dinaikkan masing-masing kepada 3.00 peratus dan 2.50 peratus.


‘Orang Angkat Half Ounce Tak Kecoh Pun’ – Netizen Tularkan Lelaki Berlagak Pamer Ganja

Dalam hidup yang serba sederhana ini. Ada benda perlu dihebohkan kepada orang, manakala sebahagian lain elok disimpan sendiri hanya untuk kenang-kenangan.

Seorang lelaki di Twitter tular di media sosial selepas netizen mengecam tindakan berlagak beliau yang mempamerkan ganja sambil berswafoto. Dalam hantaran terbabit, lelaki tersebut turut menyiarkan kapsyen yang seolah mengherdik mat ganja yang lain.

Dah private ke ahhshshshaha pic.twitter.com/vJhvrASfqv

— Timbalan Pengarah J-KOM (@fakrul07) August 21, 2022

“Banyak tu pun dah menunjuk. Orang angkat half ounce pun tak kecoh. Angkat 1g chai dengan rokok? hmm, lemah,” kata Fahri di akaun Twitter miliknya yang kini difahamkan telah diletakkan di dalam mod kunci.

Hantaran terbabit bagaimanapun berjaya ditangkap layar oleh salah seorang netizen di Twitter. Sejak dimuat naik, gambar Fahri bersama ganja telah tular di media sosial dengan kebanyakan netizen mengkritik beliau yang berlagak dan menunjuk.

Budak budak macam ni bersepah dalam jail, dah masuk menangis mcm org gila,

Terpaling Stoner. Bro just booked his turn for Tali Gantung. Dare to tweet it publicly means dare to face the consequences too right ? Nanti masa Hukuman pon post kat public ya Fahri 🤣

Section 39(B), 200g and above in poession of Cannabis can straight land him to the Gallows pic.twitter.com/FdzL1QdTM4

— Dope MF (@MyGamingLyfe) August 21, 2022

Kaki weed dan kaki arak ni kita takyah cari. Scroll socmed je confirm jumpa sebab dorang seniri bagitau👍🏻

— Asfi Al Andromeda (@ddzulkarnainn) August 21, 2022

Hello @PDRMsia @AADKMalaysia nak resip bergambar dari @fahribakri97 boleh refer screen shot kt atas.

— mana saya tahu, saya kan udang. (@zahrzikri) August 21, 2022

‘Mimpi jadi kenyataan’ – Rakyat Thailand berkumpul, rayakan kebebasan menghisap ganja. Rujuk pautan di bawah untuk membaca.

‘Mimpi Jadi Kenyataan’ – Rakyat Thailand Berkumpul, Rayakan Kebebasan Menghisap Ganja

Pernah Dihina Sebagai ‘Penagih’, Lelaki Ini Jadi CEO Pada Usia 28 Tahun Hasil Menanam Ganja

Berapa Lama Kesan Ganja Akan Berada Dalam Sistem Tubuh Anda?


Pengaruh Persepsi Penduduk Bandar VS Luar Bandar Dalam Pilihanraya US

Pagi ini berbincang dengan rakan orang putih British tentang keputusan pemilihan Presiden Amerika Syarikat (United States-US) yang dimenangi oleh Donald Trump dari Parti Republican. Memang kecoh di office sebab mereka (orang putih British) tidak menyokong Donald Trump.

Apa yang menarik, ada trend yang sama jika dibandingkan dengan keputusan pilihanraya UK 2015 dan referendum EU 2016 yang berpihak kepada Brexit.

Bandar-bandar terbesar di US seperti New York, Los Angeles dan Chicago berpihak kepada Parti Democrat (Hilary Clinton).

Manakala kawasan-kawasan kampung dan remote dikuasai oleh Parti Republican (Donald Trump). Lihat bulatan hitam dalam gambar di atas.

Trend yang sama juga pada pilihanraya UK 2016 dan Referendum EU 2016 (Brexit).

Bandar-bandar terbesar di UK seperti London, Manchester dan Birmingham berpihak kepada Parti Buruh (Labour) dan mengundi untuk kekal (remain) dalam kesatuan Eropah (EU).

Manakala kawasan-kawasan kampung berpihak kepada Parti Konservatif (Conservative) dan memilih untuk keluar EU (Brexit).

Melihatkan keputusan pilihanraya di UK dan US, kesimpulan yang kami buat:

Majoriti pengundi adalah orang kulit putih (white ethnic). Jadi mereka yang menentukan siapa yang akan menang pilihanraya.

Bandar-bandar besar mempunyai komposisi penduduk yang mempunyai latar belakang bangsa dan etnik yang berbeza.

Orang putih di bandar-bandar besar lebih integrated, open, tolerate, dan bercampur dengan etnik/bangsa lain.

Jadi mereka tak termakan dengan hasutan macam ‘negara ini akan dikuasai oleh bangsa/pendatang lain’. Mereka seronok dan happily living with other ethnics.

Berbeza dengan orang putih di kawasan kampung/remote area, mereka tidak bercampur dan bergaul dengan bangsa/etnik lain.

Jadi apabila ada sentimen yang bangsa/etnik lain akan kuasai/memerintah US, mereka rasa takut dan memperjuangkan ‘white supremacy’/ketuanan orang putih.

US adalah milik orang putih. Etnik/bangsa lain perlu keluar dari US.

Kebanyakan orang putih di bandar-bandar besar adalah dari golongan intellectual and economy-minded. Mereka bekerja dalam pelbagai sektor. Mereka adalah golongan yang kuat bekerja dan mengumpul duit.

Dalam fikiran mereka macam mana nak teruskan kehidupan, nak tambah savings dan hidup bahagia. Mereka ini tidak mudah terpengaruh apabila ada sentimen ‘white supremacy’ ini.

Berbeza dengan orang putih di kawasan kampung, mereka bekerja dalam sektor pertanian/perladangan, yang mana mereka mempunyai tanah sendiri yang luas.

Jadi apabila isu ‘white supremacy’ ini dimainkan, mereka risau negara US dikuasai oleh bangsa lain dan tanah mereka akan tergadai.

Bandar-bandar besar mempunyai jumlah penduduk di kalangan orang muda yang ramai.

Golongan muda ini terdiri daripada pelajar dan pekerja yang sangat bergantung kepada sistem ekonomi dan sosial yang stabil, untuk mendapat pekerjaan dan naik pangkat.

Sekiranya Donald Trump menang, kemungkinan ekonomi US akan kurang stabil yang boleh mengurangkan peluang pekerjaan dan kejatuhan mata wang.

5. Bilangan Imigran/Warga Asing Yang Tinggi

Bandar-bandar besar mempunyai imigran/warga asing yang tinggi. Sebahagian daripada imigran ini telah menjadi warganegara US.

Golongan ini lebih berpihak kepada Parti Democrat (Hilary Clinton) untuk mengekang ‘white supremacy’ yang diperjuangkan oleh Donald Trump.

Apabila melihatkan senario politik di UK dan US, parti yang memerintah silih berganti. Sekejap mereka jadi kerajaan, sekejap jadi pembangkang.


5 Reaksi Orang Barat Terhadap Makanan Eksotik Asia. #3 Anda Pasti Kenal Makanan Ini

Gaya pemakanan orang barat sudah tentu berbeza dengan orang Asia. Lebih-lebih lagi, orang Asia mempunyai pelbagai jenis makanan yang eksotik dan pelik-pelik.

Tentu anda semua nak tahu macam mana reaksi orang barat kalau diberi peluang untuk merasa makanan orang Asia kan?

Mari saksikan video di bawah untuk ketahui lebih lanjut. Yang penting reaksi mereka sangat menarik!

Kalau anda nak tahu lebih lanjut tentang makanan yang ada di Malaysia, boleh refer SuduGarpu.com. Pasti ada yang memikat hati anda.


‘Orang Berniaga Dia Pun Nak Cuba’- Ameera Khan Dikritik Hebat Netizen Jual Kek Batik Kejung

Sebut sahaja kek batik, pasti anda sudah terbayang kek batik yang moist dan berlemak, bukan? Umum mengetahui, Ameera Khan iaitu adik kepada Neelofa telah menjual kek Batik LMK.

Menerusi satu perkongsian di Twitter, seorang netizen berkongsikan semula video oleh seorang pelanggan yang dimuat naik oleh Ameera di InstaStory. Dapat dilihat, tekstur Kek Batik LMK kelihatan begitu kering dan juga rapuh.

Girl, what kind of dry ass kek batik is that? 😭😭. pic.twitter.com/dBKNlWzoLc

— 🏴Yoyo Mak Arya🏴 (@aswaliaaa) January 6, 2022

Perkongsian tersebut mendapat perhatian orang ramai dan rata-rata netizen mempersoalkan kek batik yang dijual oleh Ameera kerana ianya bukanlah kek batik. Untuk pengetahuan anda, kek batiknya itu tidak disaluti dengan campuran butter, susu dan Milo seperti kebiasaannya.

Rata-rata netizen turut mengkritiknya kerana tidak belajar cara membuat kek batik sebelum menjualnya ke pasaran. Harga kek batik itu dijual dengan harga RM38 dan para netizen berpendapat tidak berbaloi untuk dicuba.

No milo no condensed milk?? That's not even kek batik 😥😥😥 https://t.co/AvSyzcASVt pic.twitter.com/35v32kCeqj

bro this is the worst kek batik ive ever seen https://t.co/dv8fRsm6GP

— mai 🇵🇸 (@hanismaisarah_) January 6, 2022

Fckkkk thats not even kek batik. My kek batik is better than hers 😭😭😭 tu mcm biskut marie dgn serbuk koko semata2 https://t.co/TKBHD3EDKJ

— 𝓝𝓪𝓷𝓪𝓑𝓮𝓵 ⁷ 🐹🐱 (@minsjyg) January 7, 2022

Bukan itu sahaja, ada juga netizen yang berkongsi pengalaman mereka membuat kek batik kali pertama lebih baik daripada yang di jual oleh Ameera. Malah, para netizen turut menunjukkan contoh kek batik sebenarnya yang lemak berkrim dan bukannya keras kejung seperti itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Ini Namanya Menghina Profesion Perubatan’- Iklan SPRM Berkaitan Rasuah Terima Kritikan Netizen

‘Buat Ibadah Tapi Tipu Vaksin’ – KKM Dedah Ada Jemaah Ke Umrah Tiada Rekod Vaksin


Kompilasi Orang Biasa-Biasa Melakukan Perkara Luar Biasa

Benarkah menjadi hebat itu satu pilihan?

Jika tidak, masakan ada yang sanggup bertungkus lumus berusaha siang malam hanya untuk mencapai satu perkataan yang bernama ‘impian’?

Saksikan kompilasi aksi menarik berikut yang pastinya perlu melalui latihan berkali-kali sebelum mereka ini berjaya mencapai tahap yang telah mereka kecapi kini.

Inilah hasilnya bila orang biasa-biasa melakukan perkara luar biasa.

BACA: 9 Resort Atas Air Dengan Suasana Romantis Untuk Bulan Madu Di Malaysia

BACA juga: Gaya Lain Macam Apabila Orang Pro Rakam Selfie

LIKE dan FOLLOW Vocket di Facebook serta Instagram


‘Orang Cakap Kami Tidak Ingat Ayah’- Anak Perempuan To’Ki Jawab Teguran Netizen

Kisah penyanyi, To’Ki yang kini tinggal dalam keadaan serba kekurangan mula menjadi topik hangat selepas beberapa media mula melaporkan keadaan semasa beliau yang kini menetap di sebuah pondok usang.

Dengan ramai yang bersimpati terhadap nasib beliau, tidak kurang juga ada yang dikatakan menegur keluarga terutama anak-anak beliau tidak menjaga kebajikan penyanyi era 90-an itu selepas mengecapi kejayaan dalam hidup masing-masing.

Tidak mahu mereka adik beradik terus dipandang serong, anak perempuan To’Ki, Noor Hidayah akhirnya tampil memberi penjelasan mengenai perkara itu.

Bermula dengan pendedahannya di media sosial yang mengatakan To’Ki mengabaikan tanggungjawab sebagai seorang bapa sejak sekian lama, beliau juga memberitahu kali terakhir mereka bertemu dengan To’Ki adalah empat tahun yang lalu.

Menurut Berita Harian, pertemuan itu menurutnya berlaku ketika To’Ki hadir ke majlis perkahwinannya untuk menjadi wali.

Mengakui terkejut dengan keadaan terkini To’Ki, Nor Hidayah berkata mereka memang tidak pernah berhubung selepas ibu dan ayahnya bercerai kira-kira 16 tahun lalu.

“Ketika ibu dan ayah bercerai, saya berusia 11 tahun. Selepas berpisah, ayah menghilangkan diri daripada kami. Sehinggalah empat tahun lalu, ayah datang pada hari pernikahan saya selepas dibawa keluarganya.

“Selama ini, kami memang tidak pernah berhubung, kecuali abang yang ada berinteraksi dengan ayah beberapa kali di Facebook (FB)… Itu sahaja, telefon atau mesej memang tiada,” katanya kepada BH Online.

Menjelaskan mengenai pendedahan yang dibuatnya sebelum ini di media sosial, Noor Hidayah menjelaskan kepada Berita Harian, ianya dibuat untuk mempertahankan diri mereka dan bukannya untuk meraih simpati.

“Pada awalnya, kami mahu berdiam tetapi ramai yang membuat tanggapan negatif. Disebabkan itu, adik beradik mewakilkan saya untuk bersuara.

“Orang cakap kami tidak ingat ayah dan lupa diri selepas hidup senang. Tetapi mereka tidak tahu apa yang kami lalui sebelum ini.

“Saya harap apa yang saya luahkan dapat memberi penjelasan kepada orang ramai bahawa kami bukanlah seperti yang dianggap,” katanya.

Kisah To’Ki mula menarik perhatian ramai sebelum ini selepas beliau dilaporkan menetap dalam pondok usang bersama isterinya Sharifah Fairuz Syed Yusof di Batu 12, Gombak.

Bagaimanapun, selepas mendapat liputan meluas dari media, bekas penyanyi era 90-an itu kini dikhabarkan bakal meninggalkan pondok usang itu hasil inisatif daripada Pusat Pungutan Zakat Majlis Agama Islam Wilayah Persekutuan (PPZ-MAIWP) yang difahamkan bakal mencari tempat tinggal baru beliau dan isteri.

Selain menerima bantuan daripada pihak bertanggungjawab, To’Ki baru-baru ini juga menerima lawatan daripada pendakwah dan dermawan terkenal Ebit Liew yang tampil menghulurkan bantuan buatnya.

Berhadapan dengan kesukaran hidup di penghujung karier bukanlah perkara yang luar biasa malah artis luar negara Stephen Chow juga mengalami perkara sama sebelum ini. Baca kisahnya di pautan di bawah.

Berdepan Masalah Kewangan, Stephen Chow Gadai Rumah Mewahnya Bernilai RM610 Juta Di Hong Kong

Tidak Tahu Dikenakan Tindakan Undang-Undang, Boy Iman ‘Tergelak’ Bila Diisytihar Muflis